title: Daniel Mullings

text: Mullings on pelannut ammattilaisena Suomen ja Saksan pääsarjoissa. Hän on edustanut myös Kanadan maajoukkuetta ja saavutti Pan-Amerikan kisojen hopeaa vuonna 2015.


title: Daniel Mullings

text: Hyvän yliopistouran New Mexico Statessa pelannutta Mullingsia ei varattu . Hän siirtyi ammattilaiseksi Eurooppaan, Saksan pääsarjajoukkue BBC Bayreuthiin. Kauden päätyttyä Saksassa Mullings kävi pelaamassa kesällä 2016 kiinalaisessa Jianghuai Lightningissa. Elokuussa 2016 hän siirtyi Suomen pääsarjajoukkue Joensuun Katajaan.


title: Daniel Mullings

text: Vuonna 2015 Mullings saavutti Kanadan miesten maajoukkueessa Pan-Amerikan kisojen hopeaa Toronton kotikisoissa.


title: Daniel Mullings

text: Katajaa valmentanut Greg Gibson kuvaili Mullingsia hyvin liikkuvaksi ja urheilulliseksi pelaajaksi, joka on myös hyvä puolustaja.


title: Uranami (1907)

text: Uranami () oli keisarillisen Japanin laivaston 1908 valmistunut Kamikaze-luokan torpedovenehävittäjä.


title: Uranami (1907)

text: Alus tilattiin Maizurun laivastontelakalta osana vuoden 1906 hankintoja. Sen köli laskettiin 1. toukokuuta 1907 ja alus laskettiin vesille vielä saman vuoden lopulla 8. joulukuuta. Alus valmistui 2. lokakuuta 1908.


title: Uranami (1907)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 "W-8":ksi. Alus siirrettiin 1. kesäkuuta 1930 apualukseksi.


title: Dolwyddelan

text: Dolwyddelan on samannimisen kunnan keskuskylä Walesissa Conwyn kreivikunnassa. Kylä sijaitsee Eryrin kansallispuiston alueella ja siellä on rautatieasema. Kylä on nimetty noin 500-luvulla eläneen Pyhän Gwyddelanin () mukaan. Vuoden 2011 väestönlaskennassa kunnan asukasluku oli 474, ja asukkaista 51,9% puhui kymrin kieltä.


title: Isonami (1908)

text: Isonami () oli keisarillisen Japanin laivaston 1909 valmistunut Kamikaze-luokan torpedovenehävittäjä.


title: Isonami (1908)

text: Alus tilattiin Maizurun laivastontelakalta osana vuoden 1906 hankintoja. Sen köli laskettiin 15. tammikuuta 1908 ja alus laskettiin vesille vielä saman vuoden lopulla 21. marraskuuta. Alus valmistui 2. huhtikuuta 1909.


title: Isonami (1908)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 "W-7":ksi. Alus siirrettiin 1. kesäkuuta 1930 apualukseksi.


title: Ayanami (1909)

text: Ayanami () oli keisarillisen Japanin laivaston 1909 valmistunut Kamikaze-luokan torpedovenehävittäjä.


title: Ayanami (1909)

text: Alus tilattiin Maizurun laivastontelakalta osana vuoden 1906 hankintoja. Sen köli laskettiin 15. toukokuuta 1908 ja alus laskettiin vesille 20. maaliskuuta 1909. Alus valmistui kolmisen kuukautta myöhemmin 26. kesäkuuta.


title: Ayanami (1909)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 "W-9":ksi. Alus siirrettiin 1. kesäkuuta 1930 apualukseksi.


title: Wlamir Marques

text: Wlamir Marques (s. 16. heinäkuuta 1937 São Vicente) on brasilialainen kilpauransa lopettanut koripalloilija ja koripallovalmentaja, olympiamitalisti ja maailmanmestari. Hän on maansa historian menestyneimipä koripalloilijoita.


title: Wlamir Marques

text: Marques osallistui koripalloilijanurallaan Brasilian miesten maajoukkueessa neljiin kesäolympialaisiin: Roomassa 1960 ja Tokiossa 1964 Brasilia voitti pronssia, Méxicossa 1968 maa oli neljäs ja Melbournessa 1956 kuudes. Marques voitti Brasilian maajoukkuepelaajana myös maailmanmestaruuden Chilessä 1959 ja Brasilian kotikisoissa 1963, missä hänet valittiin turnauksen arvokkaimmaksi pelaajaksi, kaksi MM-hopeaa ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Marques toimi myös koripallovalmentajana.


title: Umikaze (1910)

text: Umikaze () oli keisarillisen Japanin laivaston 1911 valmistunut Umikaze-luokan torpedovenehävittäjä.


title: Umikaze (1910)

text: Alus tilattiin Maizurun laivastontelakalta osana vuoden 1907 hankintoja. Sen köli laskettiin 23. marraskuuta 1909 ja alus laskettiin vesille 10. lokakuuta 1910. Alus valmistui 28. syyskuuta 1911.


title: Umikaze (1910)

text: Alus luokiteltiin 28. elokuuta 1912 ensimmäisen luokan hävittäjäksi. Alus muutettiin 1. kesäkuuta 1930 miinanraivaajaksi, jolloin se nimettiin "W-8":ksi. Alus poistettiin alusluettelosta 1. huhtikuuta 1936.


title: Yamakaze (1911)

text: Yamakaze () oli keisarillisen Japanin laivaston 1911 valmistunut Umikaze-luokan torpedovenehävittäjä.


title: Yamakaze (1911)

text: Alus tilattiin Mitsubishin Nagasakin telakalta osana vuoden 1907 hankintoja. Sen köli laskettiin 1. kesäkuuta 1909 ja alus laskettiin vesille 21. tammikuuta 1911. Alus valmistui vielä samana vuonna 21. lokakuuta.


title: Yamakaze (1911)

text: Alus luokiteltiin 28. elokuuta 1912 ensimmäisen luokan hävittäjäksi. Alus muutettiin 1. kesäkuuta 1930 miinanraivaajaksi, jolloin se nimettiin "W-7":ksi. Alus poistettiin alusluettelosta 1. huhtikuuta 1936.


title: Tuupovaaran rautatieasema

text: Tuupovaaran rautatieasema (lyh. Tpv) on rautatieliikennepaikka Joensuussa, entisen Tuupovaaran kunnan alueella rataosuudella Joensuu-Ilomantsi. 1950-luvun tyyppiasema valmistui paikalle vuonna 1956. Se oli viimeisiä uunilämmitteiseksi tehtyjä asemarakennuksia Suomessa. Aseman nimi oli alkuaan Kovero (lyh. Kve), mutta nimi muutettiin kunnan nimeä vastaavaksi Tuupovaaraksi 1962. Tuupovaaraan oli henkilöliikennettä vuosina 1960–1969, minkä jälkeen laiturirakenteet on purettu. Raakapuun kuormausta jatketaan Tuupovaarassa edelleen. Aseman lähiseudulla on vain vähäistä asutusta.


title: Kirby Minter

text: James Kirby Minter (23. marraskuuta 1929 Marietta, Oklahoma – 11. elokuuta 2009 Oklahoma City, Oklahoma) oli yhdysvaltalainen koripalloilija ja maailmanmestari.


title: Kirby Minter

text: Minter kuului Yhdysvaltain miesten maajoukkueeseen Brasilian MM-kilpailuissa 1954, missä Yhdysvallat voitti kultaa. Minter nimettiin historian ensimmäisenä yhdysvaltalaisena MM-turnauksen arvokkaimmaksi pelaajaksi: seuraavan kerran yhdysvaltalainen (Shaquille O’Neal) sai saman palkinnon vasta 40 vuotta myöhemmin.


title: Kirby Minter

text: Minter kuoli 79-vuotiaana 11. elokuuta 2009.


title: Fleet Street

text: Fleet Street on katu Lontoon Cityssä.


title: Fleet Street

text: Fleet Street ulottuu idästä Ludgate Circus -nimiseltä aukiolta länteen Lontoon Cityn ja Westminsterin rajalle, jossa keskellä katua on vuonna 1880 pystytetty muistomerkki Temple Bar Memorial. Kadun jatkeena idässä on Ludgate Hill, joka johtaa St Paulin katedraalille, sekä lännessä Westministerin puolella Strand, joka johtaa Trafalgar Squarelle.


title: Fleet Street

text: Fleet Streetin varrelle on pitkään keskittynyt erityisesti lehdistön toimitiloja. Kadun nimeä käytetäänkin myös metonyyminä maan lehdistöstä puhuttaessa. Ensimmäisenä sen varrelle asettui Daily Courantin toimitus jo vuonna 1702, myöhemmin monet muutkin lehdet. Vuonna 1987 kuitenkin lehtien toimitalojen alakerroissa sijainneet painotilat poistettiin käytöstä, kun painatus siirrettiin uuden tekniikan käyttöönoton yhteydessä kaupungin ulkopuolelle. Myöhemmin useimpien lehtien toimituksetkin ovat muuttaneet pois Fleet Sreetiltä, jonne jäivät vain uutistoimistot Reuters ja Press Association.


title: Fleet Street

text: Kadun nimi johtuu Fleet -nimisestä Thamesin sivujoesta, joka aikoinaan laski Thamesiin lähellä Fleet Streetin länsipäätä. Tämä pahoin saastunut joki kuitenkin tunneloitiin 1700- ja 1800-luvuilla vähitellen koko pituudeltaan.


title: Viro kesäolympialaisissa 2016

text: Viro osallistui Rio de Janeiron kesäolympialaisiin 2016 13 urheilumuodossa kilpailleella 45 urheilijan joukkueella. Joukkueen lipunkantajana avajaisissa toimi purjehtija Karl-Martin Rammo.


title: Viro kesäolympialaisissa 2016

text: Maa teki suurella todennäköisyydellä olympiahistoriaa, kun identtiset kolmoset Leila Luik, Liina Luik ja Lily Luik osallistuivat yhtä aikaa olympiamaratonille.Viron olympiajoukkueeseen kuuluvat muun muassa seuraavat urheilijat:


title: Vesipallo kesäolympialaisissa 2016 – naisten turnaus

text: Naisten vesipalloturnaus Rio de Janeiron olympialaisissa 2016 järjestettiin 9. – 19. elokuuta. Alkuotteluita pelattiin Maria Lenk Aquatic Centerissä ja osa alkulohko-otteluista sekä pudotuspelit pelattiin Olympic Aquatics Stadiumilla. Yhteensä joukkueita oli mukana 8. Turnauksen voitti Yhdysvallat, joka näin uusi neljän vuoden takaisen olympiakullan. Loppuottelussa Yhdysvallat voitti Italian 12–5. Pronssiottelussa Venäjä voitti rangaistusheittojen jälkeen Unkarin.


title: Vesipallo kesäolympialaisissa 2016 – miesten turnaus

text: Miesten vesipalloturnaus Rio de Janeiron olympialaisissa 2016 järjestettiin 6. – 20. elokuuta. Osa alkulohko-otteluista pelattiin Maria Lenk Aquatic Centerissä ja osa alkulohko-otteluista sekä pudotuspelit pelattiin Olympic Aquatics Stadiumilla. Yhteensä joukkueita oli mukana 12. Turnauksen voitti Serbia, joka voitti loppuottelussa Kroatian 11-7. Pronssia saavutti Italia.


title: Singapore kesäolympialaisissa 2016

text: Singapore osallistui kesäolympialaisiin 2016. Sitä edusti 25 urheilijaa seitsemässä lajissa. Joukkueen lipunkantajana avajaisissa toimi sulkapalloilija Derek Wong Zi Liang.


title: Singapore kesäolympialaisissa 2016

text: Uimari Joseph Schooling voitti Singaporen historian ensimmäisen olympiakullan miesten 100 metrin perhosuinnissa olympiaennätysajalla 50,39 sekuntia.


title: Komorit kesäolympialaisissa 2016

text: Komorit osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi uimari Mohamed Nazlati.


title: Propyyligallaatti

text: Propyyligallaatti (CHO) on gallushapon ja propanolin esteri. Yhdistettä voidaan käyttää hapettumisenestoaineena muun muassa elintarvikkeissa.


title: Propyyligallaatti

text: Huoneenlämpötilassa propyyligallaatti on valkoista kiteistä ainetta. Yhdiste liukenee hieman veteen ja paremmin kuumaan kuin kylmään. Orgaanisista liuottimista se liukenee muun muassa etanoliin ja dietyylieetteriin. Kuumennettaessa yli sulamispisteensä se hajoaa. Propyyligallaatti muodostaa raudan kanssa sinertävänmustan kelaatin. Maultaan yhdiste on hieman kitkerää.


title: Propyyligallaatti

text: Propyyligallaattia voidaan valmistaa gallushapon ja propanolin välisellä esteröintireaktiolla.


title: Propyyligallaatti

text: Propyyligallaattia käytetään elintarvikkeiden, öljyjen, vahojen, liukasteaineiden ja voimansiirtoöljyjen hapettumisenesto- ja säilöntäaineena. Yhdisteen E-koodi on E310 ja sitä saa käyttää muun muassa rasvojen, purukumin kuivakeittojen ja ravintolisien ainesosana. Yhdisteen huonoja puolia ovat sen suhteellisen hyvä vesiliukoisuus ja värjäytyminen raudan vuoksi. Jälkimmäisen vuoksi tuotteisiin lisätään muita kelaattoreja kuten sitruunahappoa. Propyyligallaattia käytetään hapettumisenestoaineena usein butyloidun hydroksianisolin tai butyloidun hydroksitolueenin kanssa.


title: Marcus Herold

text: Marcus Herold (s. 12. tammikuuta 1950) on suomalainen kilpauransa päättänyt koripalloilija.


title: Marcus Herold

text: Tapiolan Hongan kasvatti Herold pelasi pääsarjauransa espoolaisjoukkueissa ja saavutti yhden SM-hopean sekä -pronssin, Suomen cupin mestaruuden vuonna 1977 ja Suomen cupin hopean.


title: Marcus Herold

text: Suomen miesten maajoukkueessa Herold pelasi vuosina 1972–1974 19 ottelua 5,3 pisteen keskiarvolla.


title: Marcus Herold

text: Heroldin poika Kim Herold voitti juniorina käsipallossa Suomen mestaruuksia ja tuli tunnetuksi mallina ja laulaja-lauluntekijänä. Heroldin veljistä Roy pelasi myös koripalloa maajoukkueessa ja Ben oli myös kiinnostunut koripallosta.


title: Nampalys Mendy

text: Nampalys Mendy (s. 23. kesäkuuta 1992 La Seyne-sur-Mer) on ranskalainen jalkapalloilija, joka edustaa Englannin valioliigassa pelaavaa Leicester Cityä. Pelipaikaltaan oikeajalkainen Mendy on puolustava keskikenttäpelaaja.


title: Nampalys Mendy

text: Mendy aloitti ammattilaisuransa AS Monacossa, jonka paidassa hän debytoi kaudella 2010–2011 pelaten 14 Ligue 1:n ottelua seuran pudotessa Ligue 2:iin. Mendy voitti seuran paidassa Ligue 2:n kaudella 2012–2013. Yhteensä hän pelasi Monacon edustusjoukkueen paidassa 74 ottelua. Kaudeksi 2013–2014 Mendy siirtyi Ligue 1:n OGC Nicen väreihin. Hän pelasi debyyttikaudellaan 36 ottelua. Uransa avausmaalin Mendy teki syyskuussa 2015 Bastian verkkoon. Yhteensä hän pelasi Nicen paidassa 110 ottelua onnistuen kerran maalinteossa.


title: Nampalys Mendy

text: Heinäkuussa 2016 Mendy siirtyi Englannin valioliigan hallitsevan mestarijoukkueen Leicester Cityn riveihin seuran silloisella ennätyssummalla.


title: Nampalys Mendy

text: Mendy on pelannut Ranskan nuorten maajoukkueissa. Vuosina 2010–2014 hän pelasi Ranskan alle 21-vuotiaiden jalkapallomaajoukkueessa viisi ottelua.


title: Nampalys Mendy

text: Myös Mendyn serkku Bafétimbi Gomis on ammattilaisjalkapalloilija.


title: Nampalys Mendy

text: Seurajoukkuetasolla


title: Pekka Salminen (mäkihyppääjä)

text: Pekka Salminen (s. 3. kesäkuuta 1981 Joroinen) on entinen suomalainen mäkihyppääjä. Salminen osallistui mäkihypyn maailmancupiin kausina 1998–2005. Hänen paras henkilökohtainen sijoitus oli kahdeksas Lahden maailmancupissa 6. maaliskuuta 1999. Sapporon vuoden 2002 maailmancupin joukkuemäessä hän sijoittui pronssille.


title: Sakura-luokka

text: Sakura-luokka () oli keisarillisen Japanin laivaston kahden aluksen muodostama hävittäjäluokka.


title: Roy Herold

text: Roy Herold (s. 31. heinäkuuta 1958) on suomalainen kilpauransa päättänyt koripalloilija.


title: Roy Herold

text: Tapiolan Hongan kasvatti Herold pelasi miesten SM-sarjassa kasvattajaseuransa lisäksi Turun NMKY:ssä ja Salon Palloilijoissa. Hän pelasi myös Yhdysvaltain yliopistosarjassa, Illinois univerityssä. Herold saavutti SM-pronssia vuonna 1983 ja Suomen cup-mestaruuden vuonna 1982.


title: Roy Herold

text: Suomen miesten maajoukkueessa Herold pelasi vuosina 1981–1984 42 ottelua 4,7 pisteen keskiarvolla.


title: Roy Herold

text: Heroldin veljistä Marcus pelasi koripalloa maajoukkueessa ja Ben pelasi koripalloa Tapiolan Hongassa. Marcuksen poika Kim Herold voitti juniorina käsipallossa Suomen mestaruuksia ja on toiminut mallina ja laulaja-lauluntekijänä.


title: Joe Clarke

text: Joseph Scott "Joe" Clarke (s. 3. marraskuuta 1992 Stoke-on-Trent) on brittiläinen koskimelonnan olympiavoittaja. 183 senttimetriä pitkä ja 76 kilogrammaa painava Clarke edustaa Stafford & Stone Canoe Clubia.


title: Joe Clarke

text: 11-vuotiaana melonnan aloittanut Clarke saavutti olympiakultaa K-1 -luokasta vuoden 2016 kesäolympialaisista Rio de Janeirosta. MM-kilpailuista Clarkella on kaksi joukkuekilpailun pronssia ja EM-kilpailuista kaksi joukkuehopeaa.


title: Sakura (1911)

text: Sakura () oli keisarillisen Japanin laivaston 1912 valmistunut Sakura-luokan hävittäjä.


title: Sakura (1911)

text: Alus tilattiin Maizurun laivastontelakalta osana vuoden 1907 hankintoja. Sen köli laskettiin 31. maaliskuuta 1911 ja alus laskettiin vesille vielä saman vuoden lopulla 20. joulukuuta. Alus valmistui 21. toukokuuta 1912.


title: Sakura (1911)

text: Alus luokiteltiin 28. elokuuta 1912 toisen luokan hävittäjäksi ja se poistettiin alusluettelosta 1. huhtikuuta 1932.


title: Kongon tasavalta kesäolympialaisissa 2016

text: Kongon tasavalta osallistui kesäolympialaisiin 2016. Sitä edusti kymmenen urheilijaa viidessä lajissa. Joukkueen lipunkantajana avajaisissa toimi kuulantyöntäjä Franck Elemba. Elemba oli lähellä tuoda maalle sen historian ensimmäisen olympiamitalin, hänen sijoituksensa kuulantyönnössä oli neljäs maan ennätyksellä 21,20 metriä.


title: Tachibana (1912)

text: Tachibana () oli keisarillisen Japanin laivaston 1912 valmistunut Sakura-luokan hävittäjä.


title: Tachibana (1912)

text: Alus tilattiin Maizurun laivastontelakalta osana vuoden 1907 hankintoja. Sen köli laskettiin 29. huhtikuuta 1911 ja alus laskettiin vesille 27. tammikuuta 1912. Alus valmistui 25. kesäkuuta.


title: Tachibana (1912)


title: Cookinsaaret kesäolympialaisissa 2016

text: Cookinsaaret osallistui kesäolympialaisiin 2016. Sitä edusti yhdeksän urheilijaa viidessä lajissa. Joukkue on Cookinsaarten olympiahistorian suurin. Joukkueen lipunkantajana avajaisissa toimi koskimeloja Ella Nicholas.


title: Costa Rica kesäolympialaisissa 2016

text: Costa Rica osallistui kesäolympialaisiin 2016. Sitä edusti kymmenen urheilijaa kuudessa lajissa. Joukkueen lipunkantajana avajaisissa toimi pikajuoksija Nery Brenes.


title: Kongon demokraattinen tasavalta kesäolympialaisissa 2016

text: Kongon demokraattinen tasavalta osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi taekwondoin Rosa Keleku.


title: Patrick Suffo

text: Patrick Suffo Kengne (s. 17. tammikuuta 1978 Ebolowa, Kamerun) on kamerunilainen peliuransa lopettanut jalkapalloilija. Hänen pelipaikkansa oli hyökkääjä. Suffo on Afrikan-mestari ja olympiavoittaja.


title: Patrick Suffo

text: Suffo voitti Nantesissa Ranskan cupin kausina 1998–1999 ja 1999–2000. Ligue 1:ssä hän edusti Nantesia 30 ottelussa. Lisäksi Suffo edusti muun muassa Barcelona B:tä ja Numanciaa Espanjan Segunda Divisiónissa sekä Sheffield Unitedia ja Coventry Cityä Englannin toiseksi korkeimmalla sarjatasolla.


title: Patrick Suffo

text: Kamerunin maajoukkueessa Suffo pelasi 21 ottelua ja teki kolme maalia vuosina 1995–2002. Hän oli mukana MM-kilpailuissa Etelä-Koreassa ja Japanissa 2002 sekä Afrikan-mestaruuskilpailuissa Burkina Fasossa 1998 ja Malissa 2002, jossa Kamerun voitti mestaruuden. Lisäksi Suffo oli voittamassa kultaa kesäolympialaisissa 2000.


title: Luettelo televisiosarjan Pikkumuppetit jaksoista

text: Tämä on luettelo televisiosarjan Pikkumuppetit jaksoista.


title: Paolo Gislimberti

text: Paolo Giancarlo Faletti Gislimberti (s. 19. toukokuuta 1967 Trento, Italia – 10. syyskuuta 2000 Monza, Italia) oli italialainen palomies ja valmentaja. Gislimberti syntyi italian trentossa ja toimi Lavissessa prikaatin apulaiskomentajana. Vuodesta 1990 hän oli jäsenenä EA Squadra Corse palomies yrityksessä. Gislimberti toimi myös nuorten Trentino Volley lentopallo maajoukkueen valmentaja.


title: Paolo Gislimberti

text: Gislimberti menehtyi vuonna 2000 Formula 1sten ajetussa Italian GP:ssä, kun ensimmäisellä kierroksella Variante della Roggia -mutkaan tultaessa Jordan-tallin Heinz-Harald Frentzenin autosta irronnut rengas osui häntä päin. Hän oli kuollessaan vain 33-vuotias.


title: Revolution Radio

text: Revolution Radio on Green Dayn kahdestoista studioalbumi, joka julkaistiin 7. lokakuuta 2016. Albumi on Green Dayn itsetuottama. Elokuun alussa 2016 yhtyeen laulaja Billie Joe Armstrong vahvisti Twitter-tilillään, että albumin ensimmäinen single "Bang Bang" julkaistaan 11. elokuuta 2016. 11. elokuuta julkaistiin myös tiedot albumista kuten kansikuva, nimi, julkaisupäivä ja kappalelista. 9. syyskuuta 2016 albumilta julkaistiin toinen single "Revolution Radio", joka on albumin nimikkokappale. 23. syyskuuta 2016 albumilta julkaistiin kolmas single "Still Breathing". Tähän asti kaikista singleistä on julkaistu lyriikkavideot yhtyeen sosiaalisessa mediassa.


title: Revolution Radio

text: Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi virallisen albumilistan sijalla 5.


title: Choristodera

text: Choristodera (joskus ”champsosaurit”) on sukupuuttoon kuollut osittain vedessä eläneiden matelijoiden lahko.


title: Choristodera

text: "Choristoderan" jäseniä on tavattu ainakin keskiseltä jurakaudelta 165 miljoonan vuoden takaa aina varhaiselle mioseenille 20 miljoonaa vuotta sitten. Myöhäisellä triaskaudella, yli 200 miljoonaa vuotta sitten elänyt "Actiosaurus" kuului mahdollisesti myös tähän ryhmään. Siinä tapauksessa ne olisivat selvinneet hengissä yli 180 miljoonaa vuotta, kauemmin kuin mikään muu selkärankaisten ryhmä. Toisin sanoen "Choristoderan" lajeja olisi ollut olemassa 7/8 viime 200 miljoonasta vuodesta.


title: Choristodera

text: Tyypilliset lahkon jäsenet kuten "Champsosaurus" muistuttivat nykyisiä krokotiilieläimiä, erityisesti gaviaalia. Gaviaalilla on pitkä, kapea kuono jossa on paljon pieniä hampaita, jolla se pyydystää kaloja. "Champsosaurus" oli myös suunnilleen krokotiilin kokoinen, suvun suurin laji 3 metriä.


title: Choristodera

text: Joidenkin äskettäin löydettyjen lajien koko ja ulkonäkö vaihteli paljon. "Lazarussuchus" ja "Cteniogenys" olivat pieniä ja lyhytleukaisia. Niiden kallot olivat noin 5 senttiä pitkät ja ne saattoivat olla maalla eläneitä hyönteissyöjiä. Iguaanin kokoinen "Monjurosuchus" näytti pullealta liskolta. Ihonjäjlejet paljastavat että sillä oli uimaräpylät ja suuret harjasuomut kuten alligaattorilla. Kooltaan ja muodoltaan "Monjurosuchus" muistutti nykyistä kaloja ja sammakkoeläimiä saalistavaa kiinankyhmyliskoa.


title: Choristodera

text: Merkilliset pitkäkaulaiset lajit, Japanista löydetty "Shokawa" ja Kiinasta löydetty "Hyphalosaurus", muistuttivat paljon notosaureja. "Hyphalosaurus" oli pieni, täysikasvuisena noin 30 cm pitkä, Suurin osa sen pituudesta oli kaulaa ja häntää, sen ruumis olisi mahtunut aikuisen ihmisen käteen. Eräässä hyvin säilyneessä fossiilissa oli "Hyphalosaurus" jonka ympärillä oli suuren marmorikuulan kokoisia pitkulaisia nahkamaisia munia, ja 15 senttisiä poikasia.


title: Choristodera

text: "Choristoderaan" kuuluvien lajien jäänteitä on löydetty Pohjois-Amerikasta, Aasiasta, Euroopasta, ja mahdollisesti Pohjois-Afrikasta sekä Itä-Timorista. Axel Heibergin saarelta pohjoisesta Kanadasta on löydetty tunnistamattomia "Choristoderan" jäänteitä. Ne olivat luultavasti ektotermisiä kuten krokotiilit, eli ne tarvitsivat ainakin ajoittain ulkopuolisen lämmönlähteen, sillä ne eivät pystyneet käyttämään omaa aineenvaihduntaansa lämmön tuottamiseen. Samalta saarelta löytyneiden kilpikonnien kanssa ne osoittavat että Arktis oli lämpimämpi liitukaudella kuin nykyään. Äskettäin on löydetty "Choristoderan" lajeja paikoista mistä niitä ei aiemmin tunnettu, Arktikselta, Kiinasta ja Japanista. Tähän mennessä ryhmän jäänteitä ei ole löydetty miltään eteläiseltä mantereelta.


title: Choristodera

text: "Choristoderan" sukulaissuhteet muihin matelijoihin ovat epäselvät. Ryhmää on pidetty alkukantaisina Lepidosauromorpha tai Archosauromorpha-osaluokan jäseninä, tai alkukaintaisina diapsideina "Neodiaspida"-ryhmän ulkopuolella. Yleensä "Choristodera" sijoitetaan "Archosauromorphaan".


title: S.E.S.

text: S.E.S oli eteläkorealainen tyttöbändi, joka perustettiin vuonna 1997. Se teki coverin suomalaisen tyttöduo Nylon Beatin kappaleesta ”Rakastuin mä looseriin”, ja kyseisestä kappaleesta tuli Koreassa hitti. S.E.S.in muita hittejä olivat muun muassa ”Shy Boy I’m your girl” ja ”Oh, My Love!”. Yhtye hajosi vuonna 2002.


title: Johan Jürgen von Essen

text: Johan Jürgen von Essen (5. maaliskuuta 1878 Jepua – 10. syyskuuta 1916 Kiitolan kartano, Jepua) oli suomalainen insinööri ja yksi jääkäriliikkeen johtomiehiä Pohjanmaalla.


title: Johan Jürgen von Essen

text: Von Essenin vanhemmat olivat tehtaanomistaja Carl Jonathan von Essen (1851–1921) ja Aina Johanna von Essen. Hän pääsi ylioppilaaksi 1898 Vaasan lyseosta ja suoritti insinööritutkinnon Hannoverissa Saksassa 1904.


title: Johan Jürgen von Essen

text: Carl Jonathan von Essen oli perustanut Kiitolan kartanon yhteyteen vuonna 1881 lumppuvillatehtaan, 1895 villakehräämön, 1902 värjäämön ja 1904 18 koneen kutomon. Tämä yritys toimi vuodesta 1915 osakeyhtiönä nimeltä "Oy Jepuan Willakehruutehdas - Ab Jeppo Ullspinneri". Johan Jürgen von Essen oli Jepuan villakehräämön teknillisenä johtajana 1904–1905. Vuosina 1905–1908 hän oli kemistinä Yhdysvalloissa useissa eri tehtaissa. Suomeen palattuaan von Essen toimi Jepuan villakehräämön ja Kiitolan kartanon isännöitsijän vuodesta 1908 alkaen.


title: Johan Jürgen von Essen

text: Von Essen ja hänen isänsä olivat jääkäriliikkeen johtomiehiä Pohjanmaalla ja Jepuan etapin nimellä tunnettu Kiitolan kartano toimi Ruotsiin kautta Saksaan jääkäreiksi matkanneiden miesten etappipaikkana. Venäläiset santarmit ampuivat von Essenin Kiitolan kartanossa syyskuussa 1916.


title: Johan Jürgen von Essen

text: Von Essenin kuoltua Jepuan villakehräämö toimi vuoteen 1932 saakka jolloin se haettiin konkurssiin. Kiitolan kartanossa toimi vuodesta 1937 autokoritehdas ja sotavuosien jälkeen turkismuokkaamo. Vuonna 1962 Oy Mirka Ab aloitti siellä hiekkapaperin valmistuksen.


title: Gary Hartstein

text: Gary Hartstein (s. 1955 Staten Island, Yhdysvallat) on yhdysvaltalainen professori. Hartsein toimi kansainvälisen autoliiton FIA:n lääketieteellisenä delegaattina ja ylilääkärinä Formula 1 -sarjassa vuodet 2005-2012. Vuodet 1997-2005 hän toimi Sid Watkinsin apulaisena. Uudeksi ylilääkäriksi sarjaan nimettiin hänen tilalleen vuodesta 2013 alkaen Ian Roberts.


title: Iines Myllyoja

text: Iines Myllyoja, o.s. "Kela" (9. syyskuuta 1916 Oulunsalo – 17. syyskuuta 2003 Oulu) oli suomalainen opettaja ja kirjailija.


title: Iines Myllyoja

text: Iines Myllyoja kävi kansakoulun ja neljä luokkaa oppikoulua. Hän valmistui kansakoulunopettajaksi vuonna 1938 Raahen opettajaseminaarista. Hän aloitti opettajana Muhoksen supistetussa koulussa vuonna 1938 ja tämän jälkeen hän oli opettajana Pyhännän Tavastkengässä, Kempeleen Ketolanperällä, vuodesta 1946 Oulunsalossa Ervastin koulussa ja viimeksi vuodesta 1961 Oulunsalon kirkonkylän koulussa. Myllyoja jäi eläkkeelle vuonna 1976.


title: Iines Myllyoja

text: Myllyoja keräsi murresanastoa ja kansanperinnettä. Hän kirjoitti muun muassa kotiseutukuvauksia, pakinoita ja runoja. Iines Myllyojan veli oli kauppaneuvos Lauri Kela josta Myllyoja kirjoitti henkilökuvauksen nimellä "Patsaaseen piirretty nimi".


title: Lauri Kela

text: Lauri Veikko Kela (11. heinäkuuta 1913 Oulunsalo – 6. heinäkuuta 1989 Oulu) oli suomalainen Oulussa ja Raahessa vaikuttanut diplomikauppias, toimitusjohtaja ja kauppaneuvos.


title: Lauri Kela

text: Kela aloitti uransa auto- ja traktorimyyjänä. Hän perusti autoliike Vinhan, Urheiluliike Syte Oy Kelankulman sekä toimi myös tekstiilikaupan alalla. Vuonna 1956 Kela perusti Ouluun tekstiileitä ja jalkineita myyneen Tavaratalo L. Kela Oy:n. Yhtiöllä oli tavaratalo ja kaksi ostoskeskusmyymälää Oulussa sekä toinen tavaratalo Raahessa. Tavaratalo Kela toimi myös Rovaniemellä 1976–1981.


title: Lauri Kela

text: Vuonna 1967 Kela perusti Ouluun vaateteollisuusyritys Ruskatex Oy:n jonka valmistama Olga-mallisto oli tekstiilitaiteilija Oili Mäen suunnittelema. Ruskatex valmisti lasten ja naisten vaatteita sekä miesten vapaa-ajan vaatteita. Tuotannosta meni noin 20 prosenttia vientiin, kohdemaita olivat Ruotsi, Norja, Itävalta ja Neuvostoliitto. Vuonna 1972 Ruskatex laajensi toimintaansa Raaheen ja se fuusioitiin Kelan Raahen tavaratalon kanssa.


title: Lauri Kela

text: Vakuutusyhtiö Aura hankki vuonna 1982 omistukseensa Tavaratalo L. Kelan koko osakekannan ja Kelan Oulussa sijainneen liikekiinteistön. Tavaratalo L. Kelan toimintaa jatkoi Muotitalo Kela joka oli vuokralla Kelan liikekiinteistössä. Raahen tavaratalo myytiin ja Muotitalo Kelan toiminta päättyi vuonna 1984 kun Aura irtisanoi vuokrasopimuksen.


title: Lauri Kela

text: Oulun kunnallispolitiikassa Lauri Kela toimi Liberaalisen kansanpuolueen riveissä Oulun kaupunginvaltuustossa vuosina 1969-1976.


title: Lauri Kela

text: Lauri Kelan sisar opettaja ja kirjailija Iines Myllyoja kirjoitti Kelasta henkilökuvauksen nimellä "Patsaaseen piirretty nimi" (Viestintätieto Jouko Hannula, Oulunsalo 1995).


title: A-duuriasteikko

text: A-duuriasteikko on A:sta alkava sävelasteikko, johon kuuluvat lähtökohtaisesti sävelet A, H, Cis, D, E, Fis, Gis ja A. Sen rinnakkaismolli on fis-molli ja sen muunnossävellaji on a-molli. A-duurin subdominanttisointu on D-duurisointu ja dominanttisointu on E-duuriduuri.


title: A-duuriasteikko

text: A-duurissa on kolme ylennystä: Fis, Cis ja Gis.


title: Inna Deriglazova

text: Inna Vasiljevna Deriglazova (, s. 10. maaliskuuta 1990) on venäläinen florettimiekkailija ja olympiavoittaja. Deriglazova saavutti olympiahopeaa Lontoon olympialaisissa 2012 joukkuekilpailussa. Yksilökilpailussa hän jäi toiselle kierrokselle. Neljä vuotta myöhemmin hän voitti Rio de Janeiron olympialaisissa floretin yksilökilpailun. Deriglazovalla on myös useita maailman- ja Euroopan-mestaruusmitaleja.


title: Djibouti kesäolympialaisissa 2016

text: Djibouti osallistui kesäolympialaisiin 2016. Sitä edusti seitsemän urheilijaa kolmessa lajissa. Joukkueen lipunkantajana avajaisissa toimi kestävyysjuoksija Abdi Weiss Mouhyadin.


title: Carmo de Souza

text: Carmo ”Rosa Branca” de Souza (16. heinäkuuta 1940 Araraquara – 22. joulukuuta 2008 São Paulo) oli brasilialainen koripalloilija, olympiamitalisti ja maailmanmestari.


title: Carmo de Souza

text: De Souza osallistui Brasilian miesten maajoukkueessa kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Méxicossa 1968 maa oli neljäs. De Souza voitti Brasilian maajoukkuepelaajana myös maailmanmestaruuden Chilessä 1959 ja Brasilian kotikisoissa 1963, MM-hopean ja kaksi mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista.


title: Carmo de Souza

text: De Souza kuoli 68-vuotiaana 22. joulukuuta 2008.


title: Dominica kesäolympialaisissa 2016

text: Dominica osallistui kesäolympialaisiin 2016. Sitä edusti kaksi urheilijaa, molemmat kolmiloikassa. Joukkueen lipunkantajana avajaisissa toimi Yordanys Durañona.


title: Edson Bispo dos Santos

text: Edson ”Edson Bispo” Bispo dos Santos (27. toukokuuta 1935 Rio de Janeiro – 12. helmikuuta 2011 São Paulo) oli brasilialainen koripalloilija, koripallovalmentaja, olympiamitalisti ja maailmanmestari.


title: Edson Bispo dos Santos

text: Bispo osallistui Brasilian miesten maajoukkueessa pelaajana kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Melbournessa 1956 maa oli kuudes. Bispo voitti Brasilian maajoukkuepelaajana myös maailmanmestaruuden Chilessä 1959 ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Bispo toimi myös koripallovalmentajana ja johdatti Brasilian maajoukkueen muun muassa kahdesti mitaleille Pan-Amerikan kisoissa.


title: Edson Bispo dos Santos

text: Bispo kuoli 75-vuotiaana 12. helmikuuta 2011.


title: El Salvador kesäolympialaisissa 2016

text: El Salvador osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi ampuja Lilian Castro.


title: Antônio Salvador Sucar

text: Antônio Salvador Sucar (14. kesäkuuta 1939 Lules, Argentiina – 31. joulukuuta 2018) oli brasilialainen koripalloilija, olympiamitalisti ja maailmanmestari.


title: Antônio Salvador Sucar

text: Sucar osallistui koripalloilijanurallaan Brasilian miesten maajoukkueessa kolmiin kesäolympialaisiin: Roomassa 1960 ja Tokiossa 1964 Brasilia voitti pronssia, ja Méxicossa 1968 maa oli neljäs. Sucar voitti Brasilian maajoukkuepelaajana myös maailmanmestaruuden Brasilian kotikisoissa 1963, MM-pronssia vuonna 1967 ja hopeamitalin Pan-Amerikan kisoista. Hän voitti mitaleita myös Etelä-Amerikan mestaruuskilpailuista.


title: Antônio Salvador Sucar

text: Sucar kuoli 79-vuotiaana 31. joulukuuta 2018.


title: Micro Focus International

text: Micro Focus International on tietotekniikan alan kansainvälinen yhtiö. Sen pääkonttori on Newburyssä, Berkshire Englannissa ja sen osake on listattuna Lontoon pörsissä.


title: Micro Focus International

text: 15. syyskuuta 2014 Micro Focus ilmoitti ostavansa Attachmate Groupin, minkä myötä se sai omistukseensa muiden muassa NetIQ, Novell ja SUSE tuotteet. Attachmaten omistanut Wizard Parent LLC omistaa järjestelyn jälkeen 40% muodostuvasta yhtiöstä. Wizard Parent LLC:n osakkaita ovat Elliott Management Corporation, Francisco Partners, Golden Gate Capital ja Thoma Bravo.


title: Arthur Fredrik Nordmann

text: Arthur Fredrik Nordmann (19. tammikuuta 1838 Odessa, Venäjä – 9. toukokuuta 1862 Siperia) oli suomalainen luonnontutkija joka murhattiin tutkimusmatkallaan Siperiassa.


title: Arthur Fredrik Nordmann

text: Nordmannin vanhemmat olivat professori, valtioneuvos Alexander von Nordmann ja Anna Helena Blanc. Hän pääsi ylioppilaaksi 1855. Hän osallistui syksyllä 1857 amiraali Kuznetsovin Amurin alueelle tekemään tutkimusretkeen ja keräsi matkan aikana runsaat näytekokoelmat. Nordmann julkaisi matkan jälkeen useita artikkeleita Moskovan keisarillisen luonnontutkijain seuran lehdessä keräämänsä materiaalin perusteella. Hän matkusti 1861 Krimillä oleskelleen isänsä luokse ja valmistautui sitten uuteen Itä-Siperiaan tehtävään tutkimusretkeen. Nordmann joutui rosvojen surmaamaksi tämän retken aikana syrjäisellä Nertšinskin alueella.


title: José Edvar Simões

text: José Edvar Simões (s. 23. huhtikuuta 1943 São José dos Campos) on brasilialainen kilpauransa lopettanut koripalloilija, koripallovalmentaja ja olympiamitalisti.


title: José Edvar Simões

text: Edvar Simões osallistui koripalloilijanurallaan Brasilian miesten maajoukkueessa kolmiin kesäolympialaisiin: Tokiossa 1964 Brasilia voitti pronssia, Méxicossa 1968 maa oli neljäs ja Münchenissä 1972 seitsemäs. Edvar Simões voitti Brasilian maajoukkuepelaajana myös kaksi MM-mitalia ja hopeamitalin Etelä-Amerikan mestaruuskilpailuista. Hän toimi myös koripallovalmentajana ja valmensi muun muassa Brasilian maajoukkuetta vuoden 1982 MM-kilpailuissa.


title: Pekka Salminen

text: Pekka Salminen -nimisiä henkilöitä ovat:


title: Renato Brito Cunha

text: Renato Miguel Gaia Brito Cunha on brasilialainen kilpauransa lopettanut koripallovalmentaja.


title: Renato Brito Cunha

text: Brito Cunha valmensi Brasilian miesten maajoukkueen olympiapronssille Tokiossa 1964, neljänneksi Méxicon kesäolympialaisissa 1968, yhdeksänneksi Los Angelesin kesäolympialaisissa 1984, Amerikan mestariksi Brasiliassa 1984 ja Pan-Amerikan kisojen hopealle vuonna 1983. Hän valmensi myös Brasilian naisten maajoukkuetta ja voitti kummankin sukupuolen Etelä-Amerikan mestaruuden sekä naisten Pan-Amerikan kisojen kultamitalin.


title: Mikrotyö

text: Mikrotyö on palkkatyötä, joka koostuu hyvin lyhytkestoisista työtehtävistä. Työ on jaettu pieniin osiin, joita suoritetaan hajautetusti Internetin yli. Yksittäinen mikrotyö kestää sekunneista muutamiin minuutteihin. 2010-luvulla tyypillistä mikrotyötä on esimerkiksi kuvien lajittelu. Mikrotyön voi ajatella olevan yksittäinen työvaihe virtuaalisella liukuhihnalla. Mikrotyö ei yleensä vaadi erityisosaamista.


title: Mikrotyö

text: Tyypillisesti mikrotyö suoritetaan jonkin välittäjäpalvelun kautta. Toimeksiantaja ulkoistaa työtehtävän muuttamisen mikrotyöksi välittäjälle, joka sitten teettää edelleen varsinaisen mikrotyön tekemisen alihankkijoilla, jotka pienimmillään ovat yksittäisiä henkilöitä.


title: Mikrotyö

text: Mikrotyö on lyhytkestoinen, muutamista sekunneista minuutteihin kestävä, pieni osa digitaalisesta työstä. Mikrotyön etuna on, että se ei ole paikkasidonnaisia vaan mikrotyöntekijä voi tehdä sitä internetin välityksellä missä vain. Yksinkertainen mikrotyö on esimerkiksi käsin kirjoitetun sanan kirjoittaminen digitaaliseen muotoon. Muun muassa arkistojen digitalisoiminen on työtehtävä, joka voidaan pilkkoa pienempiin osiin, mikrotyöhön.


title: Mikrotyö

text: Mikrotyö on yksinkertaista, joten jokaisella, joka osaa lukea ja käyttää tietokonetta, on mahdollisuus tehdä mikrotyötä. Koska mikrotyö ei ole paikkasidonnaista, hyödyntää mikrotyösektori eri maiden välisiä työvoimakustannusten eroja. Länsimaiset yritykset, joista mikrotyö on usein lähtöisin, ulkoistavat sen usein halvemman työvoiman maihin. Mikrotyöntekijöiden hakeminen sijoittuu pääasiassa nykyään internettiin, jossa siihen erikoistuneet yritykset välittävät mikrotyöntekijöitä yrityksille. Mikrotyö tarjoaa uusia työllistymisen mahdollisuuksia globaalien ja virtuaalisten markkinapaikkojen avulla, jotka houkuttelevat erityisesti freelancereita. Voimakas kilpailu sekä luontaiset rajoitteet kuitenkin rajaavat mikrotyöntekijöiden taloudellisia hyötyjä. Mikrotyön tuottajan etuna on markkinoiden laajentuminen, sillä aiemmin taloudellisesti ei tuottavat tehtävät voidaan muuttaa tuottaviksi, kun ne muutetaan mikrotyöksi.


title: Mikrotyö

text: Mikrotyön toimialalla toimii eri toimintoihin erikoistuneita yrityksiä. Niin kutsuttujen muuttajien tehtävä toimialalla on tärkeä. He muuttavat asiakkaan tarpeet sellaiseen muotoon, että ne voidaan kohdistaa mikrotyöntekijälle. Muuttajat ovat hyviä verkostoitumisessa sekä markkinoinnissa ja he ovat koko arvoketjun kasvot. Heillä on mahdollisuus lisätä tietoisuutta aiheesta, ja näin saada toimialalle lisää toimijoita. Muuttajat erikoistuvat tiettyyn toimialaan ja ongelmiin sekä sijoittuvat korkean elintason maihin, joissa heidän asiakkaansa yleensä toimivat.


title: Mikrotyö

text: Toimijat, jotka kohdistavat mikrotyöt niiden tekijöille ovat tärkeä osa arvoketjua. He tunnistavat asiakkaan tarpeen ja osaavat täten kohdistaa työn siihen sopiville työntekijöille. Osa yrityksistä tarvitsee jatkuvasti ja tasaisesti mikrotyöntekijöitä, kun taas osalle mikrotyöntekijöiden tarve esiintyy piikkeinä. Tällöin nämä yritykset tarvitsevat hetkellisesti paljon mikrotyöntekijöitä, mutta hetken kuluttua eivät välttämättä ollenkaan.


title: Mikrotyö

text: Koska mikrotyö ei ole paikkasidonnaista ja mikrotyöntekijät eivät työskentele valmiiksi rakennetussa toimistossa, on yksi tärkeä toimija infrastruktuurin tarjoaja. Mikäli mikrotyöntekijä työskentelee omalta tietokoneeltaan, voidaan tämän toimijan ajatella olevan esimerkiksi Internet-operaattori. Matalan elintason maissa, joissa mikrotyöntekijöillä ei välttämättä ole omaa työkalustoa, voidaan esimerkiksi internetkahviloiden ajatella olevan tällainen toimija, joka mahdollistaa mikrotyön.


title: Mikrotyö

text: Mikrotyötä tarjoavat palvelut hyödyntävät työntekijöitä useimmiten palveluissa ja tehtävissä joihin ei voida suoraan käyttää tietokonetta vaan työ on paremmin sopiva ihmiselle. Tällaista voi olla esimerkiksi tekstien tarkka kääntäminen tai samanlaisten kuvien tai sivustojen tunnistaminen. Mikrotyölle on olemassa paljon kysyntää johtuen tietokoneen kyvyttömyydestä tunnistaa dataa. Tietokone voi lajitella dataa tiettyjen parametrien perusteella, mutta se ei puolestaan tunnista esimerkiksi tekstistä onko teksti sarkastisesti kirjoitettu vai onko kyseessä uutinen. Tähän tarvitaan mikrotyöläisiä jotka auttavat tietokonetta asioissa, joita tietokone ei yksin kykene suorittamaan. Mikrotyötä on mahdollista toki tehdä päätoimisesti, mutta tällä hetkellä, mikrotyötä tehdään paljon etenkin kehittyvissä maissa, joissa työvoima on edullisempaa ja mikrotyöläinen pyrkii päätyönsä lisänä ansaitsemaan tällä ylimääräistä ansiota .


title: Mikrotyö

text: Käytännössä mikrotyö on hyvin yksinkertaista ja nopeasti tapahtuvaa toimintaa, johon kuluu aikaa muutamista sekunneista muutamaan minuuttiin. Mikrotyötä tarjoavat palvelut mahdollistavat myös helpon tavan hakea suurta massaa vastaamaan erilaisiin tutkimuksiin rahallista korvausta vastaan. Yksi tunnetuimmista mikrotyötä tarjoavista palveluista on Amazon Mechanical Turk, joka tarjoaa lähinnä vain kauppapaikan, jossa työtä tarjoavat yritykset voivat jättää ilmoituksia mikrotyöstä ja työntekijät voivat näitä ottaa vastaan. Amazon Mechanical Turk hyötyy puolestaan tästä ottamalla pienen prosenttiosuuden työstä saatavasta palkkiosta.


title: Mikrotyö

text: Mikrotyön yhtenä isona ongelmana on työkokonaisuuden jakaminen sopiviksi mikrotöiksi. Tämän ongelman ratkaisemista voidaankin pitää mikrotyön innovaationa. Mikrotyötä onkin verrattu Taylorismin tapaan muokata perinteistä tuotantolinjatyöskentelyä tehokkaammaksi jakamalla tuotantolinjaa osiin ja kehittämällä näiden osien toimintaa. Mikrotyössä usein tuotannon pullonkaulaksi muodostuu juuri työn muuttaminen mikrotyöksi sopiviin osiin. Työn muuttaminen mikrotyöksi on siis haasteellista. Käytännössä asiakkaalla jolle mikrotyötä tehdään ei useinkaan ole kannattavaa muokata työtehtävää mikrotyöksi itse vaan tässä auttavat erilaiset välittäjäpalvelut kuten suomalainen Microtask sekä monet muut ulkomaiset palvelut. Näiden tehtävänä on toimia linkkinä ongelman tai työn jättäneen asiakkaan ja mikrotyöntekijän välillä.


title: Mikrotyö

text: Teknologinen kehitys on mahdollistanut yhä enemmän työnteon ulkoistamista ja siirtämistä uusiin kohteisiin. Tämä on saanut aikaan sen, että kaikki työntekijät kilpailevat nyt samoista työpaikoista, riippumatta heidän maantieteellisetä sijainnista. Mikrotyössä usein ongelmana on työehtosopimusten noudattaminen ja lapsityövoiman käyttö. Etenkin kehittyvissä maissa, tämä on tunnettu ongelma. Työnantajat eivät usein välttämättä tarjoa terveys- ja eläke-etuuksia, sairaspäivärahaa tai noudata alan minimipalkkausta koskevia säädöksiä. Usein mikrotyö keskittyykin kehittyviin maihin, mikä puolestaan johtaa siihen, että mikrotyöstä saatavat ansiot ovat suhteellisesti pienempiä perinteisiin töihin verrattuna. Ongelmana onkin se, että suurin osa mikrotyöstä saatavista rahoista menee nykyään mikrotyötä tarjoaville yrityksille ja itse työntekijät joutuvat tyytymään vähäiseen korvaukseen tekemästään työstä .


title: Mikrotyö

text: Yksi tunnetuin esimerkki mikrotyötä tarjoavista palveluista on Amazonin Mechanical Turk. Mechanical Turkissa käyttäjät tekevät mikrotyötä, josta alhaisimmillaan maksetaan muutamia senttejä yksittäisestä pienestä työstä [5]. Mechanical Turkilla ei ole minimipalkkausta ja palkkiot voivat olla alle kaksi dollaria tunnilta. Työntekijät ovat pääosin nuoria aikuisia Yhdysvalloista tai Intiasta, sillä palkat voidaan maksaa vain yhdysvaltalaiselle tai intialaiselle pankkitilille. Monia ongelmiakin liittyy Mechanical Turk palveluun, sillä monissa tapauksissa työnantajat ovat muun muassa jättäneet palkkioita maksamatta, eivätkä he joudu tästä oikeudellisiin seuraamuksiin.


title: Mikrotyö

text: Työntekijöiden kohtelu vaihtelee mikrotyössä merkittävästi eri työntarjoajien välillä. Microworkers-yhteisön työntekijät ovat maantieteellisesti paljon hajaantuneempia, kuin esimerkiksi Mechanical Turkin, mikä puolestaan johtuu näiden erilaisesta palkkausjärjestelmästä. Microworkers-sivusto onkin määritellyt eri työtehtäviin eri minimipalkkauksia riippuen työhön vaadittavista taidoista ja ajasta.


title: Togo Renan Soares

text: Togo Renan ”Kanela” Soares (22. toukokuuta 1906 João Pessoa – 12. joulukuuta 1992 Rio de Janeiro) oli brasilialainen koripallovalmentaja. Hänet on nimetty FIBA Hall of Fameen.


title: Togo Renan Soares

text: Kanela valmensi brasilialaista seurajoukkue Flamengoa vuosina 1948–1970 ja Brasilian miesten maajoukkuetta vuosina 1951–1971. Kanelan aikana Brasilia voitti olympiapronssia Roomassa 1960, viisi MM-mitalia, joista mestaruudet Chilessä 1959 ja Brasiliassa 1963, kolme mitalia Pan-Amerikan kisoista ja viisi Etelä-Amerikan mestaruutta. Vuonna 2007 Kanela nimettiin FIBA Hall of Fameen.


title: MAX IV

text: MAX IV (vuoteen 2011 "Max-lab)" on synkrotroni-tutkimuskeskus, joka sijaitsee Lundissa Ruotsissa.


title: MAX IV

text: MAX IV:n rakentaminen aloitettiin 2010 ja se otettiin käyttöön kesäkuussa 2016. Paikalla sijaitsi aiemmin MAX I, II ja III -laitteistot. 640 miljoonaa euroa maksanut laitteisto on valmistuessaan Ruotsin kaikkien aikojen suurin tutkimuslaitteistoinvestointi ja maailman suurin lajissaan.


title: MAX IV

text: Max IV koostuu kolmesta hiukkaskiihdyttimestä, joista yksi on lineaarikiihdytin ja kaksi varastorenkaita. Suuremman pyöreän kiihdyttimen ympärysmitta on 528 metriä ja se on suunniteltu 3 GeV:n energialle ja röntgensäteilylle. Pienempi 96 metrin ympärysmittainen rengas on suunniteltu 1,5 GeV:n energialle ja ultraviolettisäteilylle.


title: Colin McRae: Dirt

text: Colin McRae: Dirt (tyyliteltynä lyhyesti DiRT) on Codemastersin kehittämä ja julkaisema ajopeli. Peli julkaistiin vuonna 2007 Microsoft Windows, PlayStation 3 ja Xbox 360 -alustoille.


title: Tomáš Marcinko

text: Tomáš Marcinko (s. 11. huhtikuuta 1988 Poprad, Tšekkoslovakia) on slovakialainen jääkiekkoilija, joka pelaa Tšekin Extraligan HC Třinecissä. Hän on pelipaikaltaan keskushyökkääjä, mutta osaa pelata myös laidassa. Marcinko on pelannut urallaan ulkomailla myös Pohjois-Amerikassa, Ruotsissa ja KHL:ssä.


title: Tomáš Marcinko

text: Elite Prospects -sivuston Erik K. Piri n kuvaillut isokokoista Marcinkoa kahden suunnan sentteriksi, joka sijoittuu hyvin ja jolla on hyvät kädet sekä hyökkäyspään taidot. Pirin mukaan hän on kuitenkin profiloitunut enemmän puolustavaksi hyökkääjäksi, joka on käyttökelpoinen alivoimalla. Marcinkolla on kehitettävää luistelussa. Hän laukoo oikealta.


title: Tomáš Marcinko

text: Marcinko on HK Popradin kasvatti, mutta hän pelasi myöhemmät juniorivuotensa kuitenkin HC Košicessa. Marcinko debytoi seuran Extraliga-joukkueessa vain 16-vuotiaana kaudella 2004–2005, jolloin hän pelasi siellä kuusi runkosarjaottelua ilman tehopisteitä. OHL-joukkue Barrie Colts varasi Marcinkon 55. pelaajana , mutta hän jäi kaudeksi 2005–2006 kuitenkin vielä Košiceen. Marcinko pelasi kauden aikana Extraligassa 18 runkosarja- ja viisi playoff-ottelua tehden kaksi maalia. Hän pelasi kauden aikana miesten pelejä myös viiden runkosarja- ja neljän playoff-ottelun verran sarjatasoa alempana 1. hokejová liga SR:n MHK Humennéssa Marcinko pelasi suurimman osan kaudestaan kuitenkin Košicen A-nuorissa. Hän jakoi tehoilla 26+21=47 joukkueen sisäisen maalipörssin voiton Marek Tkáčin kanssa ja sijoittui sisäisessä pistepörssissä toiseksi edellään vain Tomáš Zagyi. Marcinko jakoi Tkáčin ja HK Popradin Marcel Haščákin kanssa koko Slovakian A-nuorten sarjan maalipörssin neljännen sijan sekä pistepörssin viidennen sijan HK 36 Skalican Michal Šátekin kanssa.


title: Tomáš Marcinko

text: New York Islanders varasi Marcinkon neljännellä kierroksella 115. pelaajana . Hän siirtyi kaudeksi 2006–2007 Marcinkon vuotta aiemmin varanneeseen OHL-joukkue Barrie Coltsiin. Kaudella 2007–2008 hän nousi joukkueen kapteeniksi. Marcinko oli Coltsin kolmanneksi paras pistemies tehoilla 19+26=45. Pudotuspeleissä hän oli joukkueen paras maalintekijä ja jakoi sisäisen pistepörssin voiton Daniel Michalskyn kanssa.


title: Tomáš Marcinko

text: Huhtikuussa 2008 Marcinko teki kolmivuotisen tulokassopimuksen New York Islandersin kanssa. Hän pelasi kaikki sopimuskautensa kokonaan AHL-joukkue Bridgeport Sound Tigersissa. Kesäkuussa 2011 Marcinko teki vuoden mittaisen ja kaksisuuntaisen jatkosopimuksen Islandersin kanssa. Hän pelasi myös kauden 2011–2012 kokonaan farmissa, eikä Marcinko näin ollen debytoinut neljän Islandersin organisaatiossa viettämänsä kauden aikana NHL:ssä.


title: Tomáš Marcinko

text: Elokuun 2012 lopulla Marcinko siirtyi kuukauden mittaiselle try-outille Ruotsin Elitserienissä pelanneen MODO Hockeyn riveihin. Hän pelasi siellä neljä runkosarjaottelua, jonka jälkeen Marcinko jäi ilman sopimusta. Lokakuussa hän palasi kotimaahansa ja siirtyi HC Košiceen loppukauden 2012–2013 kattavalla sopimuksella. Marcinko jatkoi joukkueessa myös kaudella 2013–2014, joka päättyi Slovakian-mestaruuteen. Kaudeksi 2014–2015 hän siirtyi vuoden mittaisella sopimuksella Tšekin Extraligan HC Pardubiceen. Marcinko sijoittui 104 minuutillaan liigan jäähypörssissä kymmenenneksi. Kesäkuussa 2015 hän teki Pardubicen kanssa vuoden mittaisen jatkosopimuksen. Marcinko oli kaudella 2015–2016 tehoilla 6+21=27 joukkueen paras syöttäjä ja jakoi sisäisen pistepörssin toisen sijan Lukáš Nahodilin kanssa edellään vain Petr Sýkora. Pudotuspeleissä hän oli Pardubicen paras syöttäjä ja jakoi sisäisen pistepörssin voiton Jakub Orsavan ja Dmitri Monjan kanssa.


title: Tomáš Marcinko

text: Kaudeksi 2016–2017 Marcinko siirtyi vuoden mittaisella sopimuksella KHL:n kiinalaisen laajennusjoukkue Kunlun Red Starin riveihin. Kaudeksi 2017–2018 hän palasi Tšekin Extraligaan ja siirtyi vuoden mittaisella sopimuksella HC Třineciin.


title: Tomáš Marcinko

text: Marcinko edusti Slovakiaa Sotšin olympiakisoissa 2014 ja Pyeongchangin olympiakisoissa 2018. Hän pelasi myös MM-kilpailuissa vuosina 2014 ja 2016. Yhteensä Marcinko on pelannut 58 A-maaottelua tehopistein 4+6=10.


title: Tomáš Marcinko

text: Marcinko pelasi myös alle 20-vuotiaiden MM-kilpailuissa vuosina 2007 ja 2008. Ensimmäisessä turnauksessa hänet palkittiin sekä Saksaa että Yhdysvaltoja vastaan pelatun alkulohkon ottelun päätteeksi Slovakian joukkueen ottelun parhaana pelaajana. Jälkimmäisessä turnauksessa hänet palkittiin joukkueensa ottelun parhaana pelaajana Ruotsia vastaan pelatun avausottelun päätteeksi. Marcinko jakoi turnauksessa Slovakian sisäisen tehotilaston voiton neljän muun pelaajan kanssa lukemalla +3.


title: Tomáš Marcinko

text: Marcinko pelasi myös alle 18-vuotiaiden MM-kilpailuissa vuosina 2005 ja 2006, joista jälkimmäisessä turnauksessa hän voitti Slovakian sisäisen tehotilaston lukemalla +2. Marcinko palkittiin sekä Suomea että Ruotsia vastaan alkulohkon ottelun päätteeksi joukkueensa ottelun parhaana pelaajana. Hän pelasi myös World U-17 Hockey Challengessa vuonna 2005, jolloin Marcinko oli Slovakian paras pistemies ja maalintekijä tehoilla 5+1=6.


title: Dirt: Showdown

text: Dirt: Showdown on Codemastersin kehittämä ja julkaisema ajopeli. Peli on julkaistu vuonna Microsoft Windowsille, PlayStation 3:lle, Xbox 360:lle, Linuxille ja OS Xlle vuonna 2014.


title: Dirt: Showdown

text: Peli on saanut arvosanaksi 6/10 Pelaaja-lehden arvostelussa.


title: JCSAT-16

text: JCSAT-16 on japanilaisen SKY Perfect JSAT:n operoima geostationaarinen tietoliikennesatelliitti, joka laukaistiin 14. elokuuta 2016 SpaceX:n Falcon 9 Full Thrust -raketilla. Satelliitin oli tarkoitus olla kiertoradalla oleva varakappale, minkä lisäksi sitä suunniteltiin käytettäväksi liikennepiikkien tasoittamiseen. Tehtävänkuva kuitenkin muuttui hieman ennen laukaisua, kun satelliitti tarvittiin korvaamaan käyttöikänsä lopulla ollutta Superbird B2:ta, jonka korvaava uusi satelliitti oli vaurioitunut kuljetuksessa heinäkuussa 2016.


title: JCSAT-16

text: SKY Perfect JSAT tilasi JCSAT-16:n huhtikuussa 2014 Space Systems/Loralilta osana kahden tietoliikennesatelliitin tilausta. SS/L oli aiemmin valmistanut JSAT Corporationille yhden satelliitin, jonka rakentaminen oli alkanut kesällä 2013. JCSAT-16 läpäisi kriittisen suunnittelukatselmuksen () vuoden 2016 alulla. Noin 4 600 kilogrammaa painava satelliitti rakentuu SSL 1300 -rungon ympärille ja on varustettu 26 C-kaistan ja 18 K-kaistan transponderilla. Satelliitin teho on 8,5 kilowattia, ja se on suunniteltu käytettäväksi noin 15 vuoden ajan.


title: JCSAT-16

text: JCSAT-16 oli tarkoitus sijoittaa kiertoradalla olevaksi varasatelliitiksi ratasegmenttien 124°–162° itäistä pituutta välille. Satelliittia suunniteltiin hyödynnettäväksi liikennepiikkien tasoittamisessa, ja se oli alkuun tarkoitus sijoittaa ratasegmentille 150° itäistä pituutta.


title: JCSAT-16

text: JCSAT-16 otettiin kuitenkin suoraan käyttöön, koska sitä tarvittiin käyttöikänsä ylittäneen Superbird B2:n korvaajaksi ratasegmentillä 162° itäistä pituutta. Superbird B2 -satelliitti oli alun perin tarkoitus korvata uudella Superbird 8:lla. Sen heinäkuulle 2016 sijoitettu laukaisu kuitenkin estyi, kun satelliitti vaurioitui matkalla laukaisualustalle. Kuljetuksessa käytetyn rahtikontin paine oli tarkoitus pitää vakioina rahtilennon aikana, mutta kontin pinnalla ollut suojapeite sulki paineen hallinnassa käytetyt venttiilit. JCSAT-16:n tehtävä Superbird B2:n korvaajana kestää todennäköisesti vuoteen 2018, jolloin vaurioituneen satelliitin korjausten on arvioitu valmistuvan.


title: JCSAT-16

text: JSAT Corporation teki JCSAT-16:n laukaisusopimuksen SpaceX:n kanssa syyskuussa 2014. Sopimuksen solmimishetkellä satelliitti oli tarkoitus laukaista vuoden 2016 ensimmäisellä puolikkaalla. Satelliitti toimitettiin laukaisupaikalle Cape Canaveraliin heinäkuun 2016 alulla. SpaceX suoritti heinäkuussa 2016 JCSAT-16:n laukaisevan Falcon 9 -raketin ensimmäisen vaiheen maakoekäytön Texasin McGregorissa, minkä jälkeen rakettivaihe toimitettiin laukaisupaikalle Floridaan.


title: JCSAT-16

text: SpaceX suoritti 10. elokuuta rakettivaiheen laukaisua edeltävän toisen maakoekäytön laukaisualustalla. Päivitetty Full Thrust -rakettiversio oli aiemmilla laukaisukerroilla kärsinyt kylmempään lämpötilaan jäähdytettyjen ajoaineidensa aiheuttamasta aikataulujoustamattomuudesta, kun hetkellisten viivästysten seurauksena lämmennyt polttoaine on estänyt raketin laukaisun. Näin ollen SpaceX testasikin koekäytön myös mahdollisia tapoja, joilla pidempiä laukaisuikkunoita voitaisiin hyödyntää. Koekäyttö sujui ongelmitta, ja Falcon 9 rullattiin takaisin laukaisukompleksin reunalla sijaitsevaan huoltorakennukseen hyötykuorman asentamista varten.


title: JCSAT-16

text: Laukaisuajaksi tarkentui 14. elokuuta 2016 kello 5.26 aukeava kahden tunnin aikaikkuna. Raketin polttoainesäiliöiden täyttö käynnistyi suunnitellusti noin 35 minuuttia ennen laukaisua, ja JCSAT-16 satelliitti siirtyi käyttämään sisäisiä akkujansa noin 15 minuuttia ennen laukaisua. Rakettia siirtämiseen käytettävä ja sitä ennen laukaisua tukeva TE-rakennelma () kallistettiin sivuun noin kolme minuuttia ennen laukaisua, jolloin itsetuhojärjestelmä asetetiin myös käyttövalmiuteen. Falcon 9 siirtyi sisäisiin akkuihinsa hieman alle kaksi minuuttia ennen laukaisua.


title: JCSAT-16

text: Falcon 9 Full Thrust -raketin moottorit käynnistettiin kolme sekuntia ennen laukaisua. Raketti nousi Cape Canaveral Air Force Stationin laukaisukompleksi 40:ltä kello 5.26 UTC-aikaa, kun sen yhdeksän Merlin 1D -moottoria saavuttivat halutun tehon. Ensimmäinen vaihe sammutettiin kaksi minuuttia ja 33 sekuntia lennon alun jälkeen. Toinen rakettivaihe irtautui ensimmäisestä kolme sekuntia myöhemmin, ja sen Merlin 1D Vacuum -moottori käynnistyi kahdeksan sekuntia irtautumisen jälkeen. Satelliittia nousun aikana suojannut nokkakartio irtautui 48 sekuntia toisen vaiheen käynnistämisen jälkeen.


title: JCSAT-16

text: Ensimmäinen rakettivaihe kääntyi ympäri, mutta jätti ensimmäisen jarrutuspolton () tekemättä vähäisempien polttoainevarantojensa takia ja jatkoi ballistisella radalla noin 640 kilometriä Floridan rannikolta sijaitsevaa ASDS-lauttaa "Of Course I Still Love You" kohti. Ensimmäinen vaihe teki myöhemmin ensimmäisen, 22 sekuntia kestäneen kolmea moottoria käyttävän paluupolttonsa (engl. "re-entry burn"). Tätä seurasi varsinainen laskeutumispoltto, joka tehtiin yhdellä moottorilla raketin kokemien rasitusten pienentämiseksi. Ensimmäinen vaihe laskeutui hieman yli kahdeksan ja puoli minuuttia lennon alun jälkeen.


title: JCSAT-16

text: Toinen vaihe saavutti pysäköintiradan viiden minuutin ja 48 sekunnin polton jälkeen. Satelliitin ja rakettivaiheen pysäköintiradalta supersynkroniselle geostationaariselle siirtoradalle vienyt 62 sekunnin poltto tapahtui 17 minuuttia ja 58 sekuntia myöhemmin. Satelliitti irtautui rakettivaiheesta neljä minuuttia ja 41 sekuntia moottorin sammuttamisen jälkeen.


title: JCSAT-16

text: Falcon 9 -raketin toinen vaihe jäi satelliitin irtautumisen jälkeen hyvin elliptiselle kiertoradalle, miltä se putosi takaisin ilmakehään 26. syyskuuta 2016. Falcon 9:n geostationaaristen laukaisujen toiset rakettivaiheet ovat tyypillisesti pysyneet radalla muutamista kuukausista muutamiin vuosiin, mutta JCSAT-16-laukaisun vaihe putosi jo noin kuukausi laukaisun jälkeen. Aikaisemman putoamisajankohdan syynä saattoi olla rakettivaiheen passivoinnin yhteydessä tapahtunut paineistettujen ajoaineiden vapauttaminen, jonka aiheuttama impulssi todennäköisesti pudotti radan perigeumin vain noin 74 kilometriin, kun aiempien rakettivaiheiden perigeum on tyypillisesti ollut 185 kilometriä tai enemmän. Rakettivaihe paloi suurimmin osin ilmakehässä, mutta joitakin osia putosi Indonesian Sumenepin lähellä sijaitseville saarille. Saarilta löydettiin ainakin neljä suurempaa raketin osaa, joista kaksi oli toisen vaiheen helium-paineistusjärejestelmään kuuluvia COPV-säiliöitä.


title: Sahib I Giray

text: Sahib I Giray (1501–1551) oli Kazanin kaani 1521–1525 ja Krimin kaanikunnan kaani 1532–1551.


title: Sahib I Giray

text: Sahib oli Krimin kaani Meñli I Girayn ja Nūr Devletin poika. Sahibin äiti Nūr Devlet polveutui suoraan Kultaisen ordan kaanista ja Kazanin kaanikunnan perustajasta Uluğ Muhammadista. Hänen velipuolensa Mehmed I Giray oli myös Krimin kaani Meñli I:n jälkeen 1515-1523. Giray-suku puolestaan periytyy suoraan Tšingis-kaanista.


title: Sahib I Giray

text: Vedoten korkeasukuisuutensa mahdollistamaan kruununperimysoikeuteen Krimin Girayt pyrkivät pitkään saattamaan Kultaisen ordan jälkeensä jättämiä kaanikuntia alaisuuteensa. Sahib oli tässä kamppailussa veljensä Mehmedin tukija ja liittolainen, ja yhdessä nämä saivat kammettua Kazanin kaanin Šah Alin valtaistuimeltaan 1521, jolloin Sahib astui tämän tilalle. Mehmed ja Sahib pyrkivät valtaamaan myös Astrahanin kaanikunnan Krimin kaanikunnan alaisuuteen. Vuonna 1523 he hyökkäsivät Astrahaniin, jossa he onnistuivat suistamaan Moskovan Venäjän tukeman kaani Huseinin vallasta. Samana vuonna he tekivät sotaretken myös Venäjälle. Veljekset kohtasivat kuitenkin suuria vastoinkäymisiä. Astrahanin nogait onnistuivat surmaamaan Mehmedin syksyllä ja taas seuraavana vuonna Venäjän hallitsija suuriruhtinas Vasili III hyökkäsi Kazaniin. Sahib joutui luopumaan valtaistuimestaan, jolle hän asetti veljenpoikansa Şafa Girayn ja pakenemaan Osmanien valtakuntaan.


title: Sahib I Giray

text: Seuraavat kahdeksan vuotta Sahib vietti maanpaossa Istanbulissa. Sulttaani Suleiman Suuren vieraana hän tutustui samalla osmanien kulttuuriin ja hallinnolliseen järjestelmään. Hän osallistui myös turkkilaisten sotiin, kuten Unkariin tehtyyn sotaretkeen 1532. Samana vuonna osmanien tukema Krimin kaani Saadet I Giray luopui vallasta tataariylimysten tukeman veljenpoikansa İslâm I Girayn hyväksi, mutta tämän valtakausi jäi lyhyeksi. Sulttaani Suleimanin määräyksestä Sahib nostettiin Krimin valtaistuimelle ja İslâm Giraysta tuli hänen qalgansa, eli apulaiskomentaja ja ensimmäinen perillinen. Järjestely ei tyydyttänyt osaa krimiläisylimyksistä, joiden tuella İslâm Giray pystyi juonittelemaan Sahibia vastaan aina vuoteen 1537, jolloin Sahib onnistui liittoutumaan vastustajansa Bāki Beyn kanssa. Bāki Bey surmasi İslâm Girayn, minkä jälkeen Sahibia vastustaneet krimiläisylimykset vannoivat hänelle uskollisuutta.


title: Sahib I Giray

text: 1538 Sahib I Giray osallistui turkkilaisten sotaretkeen Moldaviaan, joka vallattiin ja alistettiin osmanien Akkermanin sancakiksi. Samassa yhteydessä Osmanien valtakunnan ja Krimin kaanikunnan rajat kohtasivat toisensa lännessä ensimmäisen kerran. Tämän jälkeen Sahib I jatkoi edeltäjiensä pyrkimystä liittää Kazanin ja Astrahanin kaanikunnat Krimin kaanikunnan alaisuuteen ja hän teki useita sotaretkiä Moskovan Venäjää vastaan. Sekä hänen aikalaiskronikoitsijansa että myöhemmät historiankirjoittajat ovat pitäneet Sahibia rohkeana ja neuvokkaana, joskin ankarana hallitsijana. Vaikka hän nautti Osmanien valtakunnan luottamusta ja tukea, hänellä oli voimakkaita vihollisia sekä ulkomailla että omien keskuudessa, ja hänet salamurhattiin yhdessä poikiensa kanssa Krimin Tamanin linnakkeessa 1551.


title: Sahib I Giray

text: Sahibin salamurhaaja oli yksi seuraavan hallitsijan Devlet I Girayn tukijoista. Devlet I:stä tuli aikanaan voimakkain ja vaikutusvaltaisin 1500-luvun Krimin kaaneista.


title: Chongzuo

text: Chongzuo (, pinyin: Chóngzuǒ Shì, zhuang: Cungzcoj Si) on prefektuuritason kaupunki Etelä-Kiinan Guangxin zhuangien autonomisen alueen lounaisosassa. Kaupungin pinta-ala on 17 440 neliökilometriä ja väkiluku noin 2 miljoonaa (vuonna 2010). Kaupungin keskusta sijaitsee linnuntietä noin 115 kilometriä autonomisen alueen pääkaupunki Nanningista länsilounaaseen.


title: Chongzuo

text: Kaupunki rajoittuu luoteessa Baisen, koillisessa Nanningin ja kaakossa Fangchenggangin prefektuuritason kaupunkeihin, sekä lounaassa Vietnamiin.


title: Chongzuo

text: Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin ja viiteen piirikuntaan.


title: Miekkailu kesäolympialaisissa 2016 – naisten kalvan joukkuekilpailu

text: Naisten kalvan joukkuekilpailu kesäolympialaisissa 2016 käytiin 11. elokuuta Carioca Arena 3:ssa. Turnaukseen osallistui yhdeksän maata. Olympiakultaa voitti Romania, joka voitti loppuottelussa Kiinan. Pronssia saavutti Venäjä, joka voitti pronssiottelussa Viron.


title: Urakaze-luokka

text: Urakaze-luokka () oli keisarillisen Japanin laivaston kahden aluksen muodostama hävittäjäluokka.


title: Sekajoukkue olympialaisissa

text: Sekajoukkueita eli eri maista kotoisin olevista urheilijoista koottuja joukkueita osallistui kesäolympialaisiin 1896, 1900 ja 1904. Sekajoukkueet voittivat 17 mitalia: kahdeksan kultaa, viisi hopeaa ja neljä pronssia.


title: Urakaze (1915)

text: Urakaze () oli keisarillisen Japanin laivaston 1915 valmistunut Urakaze-luokan hävittäjä.


title: Urakaze (1915)

text: Alus tilattiin Glasgow'sta Yarrow'n teleakalta osana vuoden 1911 hankintoja. Sen köli laskettiin 1. lokakuuta 1913 ja alus laskettiin vesille 16. helmikuuta 1915. Alus valmistui 14. lokakuuta.


title: Urakaze (1915)

text: Alus poistettiin alusluettelosta 1. huhtikuuta 1936. Se upposi 18. heinäkuuta 1945. Aluksen hylky nostettiin ja se romutettiin 9. syyskuuta 1948.


title: Chantiers et Ateliers Augustin Normand

text: Chantiers et Ateliers Augustin Normand on Le Havressa Ranskassa toimiva telakka. Se oli 1900-luvun alussa tunnettu pienten sotalaivojen valmistajana. Yhtiö valmisti myös Normand-kattiloita, jotka olivat varhaisia kolmen uunin vesiputkikattiloita.


title: Hayabusa (1899)

text: Hayabusa oli keisarillisen Japanin laivaston 1900 valmistunut Hayabusa-luokan torpedovene.


title: Hayabusa (1899)

text: Alus tilattiin Ranskasta Chantiers et Ateliers Augustin Normandilta, jonka kotipaikkana oli Le Havre, osana vuoden 1896 hankintoja. Alus laskettiin vesille 1899 ja se valmistui 19. huhtikuuta 1900.


title: Hayabusa (1899)

text: Alus poistettiin alusluettelosta 1. huhtikuuta 1919.


title: Neste 1000 Lakes Rally 1996

text: Neste 1000 Lakes Rally 1996 järjestettiin 23.-26.8.1996. Se oli MM-rallikauden 1996 kuudes osakilpailu ja 46. Suomen ralli kautta aikain. Se oli myös viimeinen kerta kun Suomen MM-rallia kutsuttiin nimellä "1000 Lakes Rally" tai "Jyväskylän suurajot".


title: Neste 1000 Lakes Rally 1996

text: Kilpailuun ilmoittautui 120 autokuntaa. Mukana olivat tehdastalleista Mitsubishi (Tommi Mäkinen ja Uwe Nittel), Ford (Carlos Sainz ja Bruno Thiry) ja Subaru (Colin McRae ja Kenneth Eriksson). Lisäksi Team Toyota Castrol Finlandin ilmoittamina mukana olivat Juha Kankkunen, Thomas Rådström ja Marcus Grönholm.


title: Neste 1000 Lakes Rally 1996

text: Reitin pituus oli 1452,41 km, josta erikoiskokeita 478,93 km.


title: Neste 1000 Lakes Rally 1996

text: Suomen MM-rallissa oli vuonna 1996 ensimmäistä kertaa käytössä määrätyt huoltoalueet, ns. service parkit. Huoltaminen oli sallittua vain service parkeissa, joiden välissä ajettiin 1–2 erikoiskoetta.


title: Neste 1000 Lakes Rally 1996

text: Uusien sääntöjen vuoksi reittiä oli myös tiivistetty, eikä lauantaipäivän lenkki ulottunut enää Valkeakoskelle asti, eikä Pieksämäen lenkkiä ajettu ollenkaan. Kilpailu oli jälleen nelipäiväinen, mutta toistaiseksi ainoa kerta, kun kilpailu on päättynyt maanantaina. Perjantain ohjelmassa oli vain yleisöerikoiskoe Harju. Sunnuntaina ajettiin aluksi edellisvuosien tapaan erikoiskokeita Päijänteen itäpuolella ja sen jälkeen muutama erikoiskoe Jyväskylästä koilliseen. Maanantain lenkki puolestaan suuntautui Petäjäveden suuntaan aiempien vuosien aloituspäivien tapaan.


title: Neste 1000 Lakes Rally 1996

text: Aiemmista vuosista poiketen moni erikoiskoe ajettiin kahteen kertaan.


title: Neste 1000 Lakes Rally 1996

text: Kilpailun ensimmäinen erikoiskoe Harju peruutettiin kokonaan erikoiskokeella sattuneen onnettomuuden vuoksi. Onnettomuudessa tanskalaisen yksityiskuljettajan auto ajautui yleisön joukkoon, minkä seurauksena yksi belgialainen katsoja sai surmansa ja useita loukkaantui.


title: Neste 1000 Lakes Rally 1996

text: Kilpailu käynnistyi uudestaan lauantaina. Juha Kankkunen otti johtopaikan tehden pohjat seitsemälle ensimmäiselle erikoiskokeelle. Seuraavana päivänä hän kärsi ensimmäisenä ajamisesta, ja Tommi Mäkinen ohitti hänet erikoiskoe 18:lla pitäen johtonsa maaliin asti.


title: Neste 1000 Lakes Rally 1996

text: Colin McRae keskeytti ulosajoon kuudennella erikoiskokeella kun taas Carlos Sainzin auto hajosi kilpailun viimeiselle erikoiskokeelle.


title: Neste 1000 Lakes Rally 1996

text: N-ryhmän voitti Pasi Hagström Toyota Celicalla, ohittaen Olli Harkin viimeisenä päivänä tämän kärsittyä rengasrikon .


title: Timur Safin

text: Timur Safin on venäläinen miekkailija, joka miekkailee oikealla kädellä. Hän voitti vuoden 2016 olympialaisissa kultaa floretin joukkuekilpailussa sekä saavutti pronssia henkilökohtaisessa kilpailussa. Hän on voittanut kaudella 2015–2016 miesten Euroopan mestaruuden sekä henkilökohtaisessa että joukkuekilpailussa floretilla. Maailmancupissa hän on voittanut yhden henkilökohtaisen ja yhden joukkueosakilpailun. Safin on 1,82 metriä pitkä ja painaa 82 kilogrammaa.


title: Kasasagi (1900)

text: Kasasagi oli keisarillisen Japanin laivaston 1900 valmistunut Hayabusa-luokan torpedovene.


title: Kasasagi (1900)

text: Alus tilattiin Ranskasta Chantiers et Ateliers Augustin Normandilta, jonka kotipaikkana oli Le Havre, osana vuoden 1896 hankintoja. Alus laskettiin vesille 1900 ja se valmistui 30. marraskuuta.


title: Kasasagi (1900)


title: Cesare Bovo

text: Cesare Bovo (s. 14. tammikuuta 1983 Rooma, Italia) on italialainen jalkapalloilija. Pelipaikaltaan hän on keskuspuolustaja. Bovo edustaa Serie A:ssa pelaavaa Torinoa. Hän on pelannut Serie A:ssa yhtäjaksoisesti vuodesta 2003.


title: Cesare Bovo

text: Bovo edusti juniorina Romaa. Hän oli seuran edustusjoukkueen kokoonpanossa Serie A:ssa kahdesti vuonna 2001 pääsemättä kentälle ja pelasi yhden Italian cupin ottelun vuonna 2002. Kesällä 2002 Bovo siirtyi Lecceen, jossa hän pelasi kaudella 2002–2003 Serie B:ssä 11 ottelua seuran noustessa pääsarjaan ja seuraavalla kaudella 19 ottelua Serie A:ssa. Kaudeksi 2004–2005 Lecce lainasi Bovon Parmaan, jossa hän pelasi 31 Serie A -ottelua.


title: Cesare Bovo

text: Kesällä 2005 Bovo palasi Romaan ja pelasi 22 ottelua Serie A:ssa seuran sijoittuessa toiseksi kaudella 2005–2006. Kauden jälkeen Roma myi Bovon 1,5 miljoonalla eurolla Palermoon, jossa hän seuraavalla syyskaudella pelasi yhden Serie A -ottelun. Kevätkaudeksi Palermo lainasi hänet Torinoon, jota hän edusti seitsemässä Serie A -ottelussa. Kesällä 2007 Bovo myytiin Palermosta Genoaan 3,3 miljoonalla eurolla. hän pelasi seurassa 27 Serie A -ottelua.


title: Cesare Bovo

text: Palermo hankki Bovon kesällä 2008 takaisin 7,9 miljoonalla eurolla. Hän lukeutui joukkueen runkopelaajiin kolmen kauden ajan pelaten kausina , ja yhteensä 89 Serie A -ottelua. Palermo hävisi kaudella 2010–2011 Italian cupin loppuottelun Internazionalelle 1–3. Bovo pelasi kauden aikana neljässä cup-ottelussa, muttei ei ollut kokoonpanossa loppuottelussa. Elokuussa 2011 Bovo palasi Genoaan lainalle pelaten syyspuoliskon aikana viisi pääsarjaottelua. Tammikuussa 2012 Genoa hankki hänet jälleen pysyvästi 1,3 miljoonalla eurolla. Bovo pelasi kolme Serie A -ottelua kevätkauden aikana ja 13 .


title: Cesare Bovo

text: Heinäkuussa 2013 Torino hankki Bovon 900 000 tuhannella eurolla. Serie A -otteluita hän on pelannut seurassa 20 , 15 kaudella 2014–2015 ja 21 .


title: Cesare Bovo

text: Bovo pelasi vuosina 2000–2006 Italian ikäkausimaajoukkueissa yhteensä 54 ottelua. Hän oli voittamassa alle 21-vuotiaiden Euroopan-mestaruuskilpailuja Saksassa 2004 ollen kokoonpanossa neljässä Italian viidestä ottelusta. Bovo teki 2–0-maalin 3–0-voittoon päättyneessä loppuottelussa Serbiaa ja Montenegroa vastaan. Bovo oli mukana alle 21-vuotiaiden EM-kilpailuissa myös Portugalissa 2006, jossa hän pelasi kaikki Italian kolme ottelua joukkueen jäädessä alkulohkoon.


title: Cesare Bovo

text: Bovo oli mukana myös Ateenan kesäolympialaisissa 2004, jossa Italia saavutti pronssia. Hän pelasi turnauksessa kolmessa ottelussa – puolivälierässä, välierässä ja pronssiottelussa – ja teki ottelun ainoan maalin jatkoajalla puolivälierässä Malia vastaan.


title: Cesare Bovo

text: Pelatessaan Palermossa vuonna 2010 Bovo oli kahdesti kokoonpanossa EM-kilpailujen 2012 karsinnoissa pääsemättä kuitenkaan kentälle.


title: Cesare Bovo

text: Italian maajoukkue


title: Päiväntasaajan Guinea kesäolympialaisissa 2016

text: Päiväntasaajan Guinea osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi pikajuoksija Reïna-Flor Okori.


title: N-metyylimorfoliini

text: N-metyylimorfoliini (CHNO) on heterosyklisiin tertiäärisiin amiineihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja katalyyttinä polymeeriteollisuudessa.


title: N-metyylimorfoliini

text: Huoneenlämpötilassa N-metyylimorfoliini on väritöntä nestettä. Sillä on voimakas ammoniakin kaltainen haju. N-metyylimorfoliini liukenee hyvin veteen ja useimppiin orgaanisiin liuottimiin kuten etanoliin. Aine on heikosti emäksinen.


title: N-metyylimorfoliini

text: N-metyylimorfoliinia voidaan valmistaa dietyleeniglykolista ja metyyliamiinista. Toinen tapa on formaldehydin ja morfoliinin välinen reaktio. Tämän reaktion ensimmäisessä vaiheessa muodostuu N-hydroksimetyylimorfoliinia, joka voidaan pelkistää halutuksi tuotteeksi formaldehydin, muurahaishapon tai vedyn ja mangaani- tai kobolttikatalyytin avulla. Yhdistettä muodostuu myös alkyloitaessa morfoliinia metanolilla. Tuote puhdistetaan tislaamalla.


title: N-metyylimorfoliini

text: N-metyylimorfoliinia voidaan käyttää korroosionestoaineena ja emulgaattorina vahoissa, kloorattujen liuottimien stabiloijana ja liuottimena uutoissa. Ainetta voidaan käyttää katalyyttinä valmistettaessa polyuretaanivaahtoja sekä dihydroksylaatio, dehydrohalogenoinneissa ja substituutioissa. n-metyylimorfoliinista voidaan valmistaa N-metyylimorfoliini-N-oksidia. Peptidisynteesissä N-metyylimorfoliinia emäksessä syntetisoitaessa peptidejä niin kutsutulla seka-anhydridimenetelmällä.


title: The Astonishing

text: The Astonishing on yhdysvaltalaisen progressiivisen rock-yhtyeen Dream Theaterin kolmastoista studioalbumi. Albumi julkaistiin vuonna 2016. Albumi on tupla-CD ja yhtyeen toinen tupla-CD -albumi "Six Degrees of Inner Turbulencen" jälkeen. Lisäksi se on bändin toinen konseptialbumi, jonka tarinan kitaristi John Petrucci loi yhdessä kosketinsoittaja Jordan Rudessin kanssa.


title: The Astonishing

text: Albumi debytoi Yhdysvalloissa Billboard 200 -listan sijalla 11 sekä Suomen virallisen listan sijalla 2.


title: The Astonishing

text: Albumin tarina sijoittuu tulevaisuuteen vuoteen 2285, dystooppiseen Amerikan maahan nimeltä Great Northern Empire of Americas, jossa kaikki musiikki luodaan keinotekoisesti NOMAC-nimisistä koneista. Imperiumia hallitsee tyrannimaisesti keisari Nafaryus. Ihmisten itse tekemä musiikki on hävinnyt maailmasta, kunnes kaukaisesta Ravenskillin kylästä ilmaantuu mies nimeltä Gabriel, joka pystyy luomaan musiikkia ("The Gift of Music"). Gabrielin veli Arhys uskoo hänen olevan pelastaja, joka palauttaa musiikin taian maailmaan. Arhys itse on Ravenskillin militanttien komentaja valmiina kapinoimaan Nafayrusta ja tämän imperiumia vastaan ("A Better Life").


title: The Astonishing

text: Nafayruksen kuultua Gabrielista hän päättää lähteä Ravenskillin katsomaan "pelastajaa" perheensä kanssa ("Lord Nafaryus"). Gabriel pitää juuri esitystä heidän saapuessaan ("A Savior in the Square"). Esityksen aikana hän näkee Nafaryusin tyttären, Faythen, ja Faythen katsoessa häntä he rakastuvat ja Faythe muistaa vanhan musiikkisoittimen, jonka hän on pitänyt salaisuutena ("Act of Faythe"). Nafaryus näkee Gabrielin uhkana hänen hallinnolleen ja antaa kylälle kolme päivää aikaa toimittaa Gabriel hänelle tai hän tuhoaa kylän ("Three Days"). Arhys ei suostu luovuttamaan veljeään ja piilottaa tämän ("Brother, Can You Hear Me?").


title: The Astonishing

text: Faythe päättää mennä tapaamaan Gabrielia uudestaan, mutta keisarinna Arabelle, Faythen äiti, käskee prinssi Daryusta pitämään häntä silmällä ja suojelemaan tätä. Daryus lähtee, mutta hänellä on oma agenda, koska hän on aina katsonut, että Faytheä suosittiin hänen sijastaan ("A Life Left Behind"). Ravenskillissä Faythe vakuuttaa Arhysin ja hän vie Faythen Gabrielin luo, jossa he viettävät yön yhdessä. Faythe palaa kotiin vakuuttaakseen isänsä, ettei Gabriel ole hänen vihollisensa ("Ravenskill"). Harkittuaan asiaa Nafaryus suostuu tyttärensä pyyntöön kuulemaan Gabrielia siitä, että hän pystyisi palauttamaan rauhan musiikin lahjallaan ("Chosen", "A New Beginning", "The Road to Revolution").


title: The Astonishing

text: Samaan aikaan Daryus kidnappaa Arhysin pojan, Xanderin, ja ehdottaa tälle vaihtokauppaa: Gabriel Xanderiin ("A Tempting Offer"). Arhys vastahakoisesti suostuu kauppaan edesmenneen vaimonsa Evangelinen takia ("The X Aspect").


title: The Astonishing

text: Arhys ilmoittaa Daryukselle että Gabriel tulee olemaan sinä iltana Heaven's Cove-amfiteatterissa ("Moment of Betrayal"). Samalla Fayhte päättää käyttää kuninkaallista asemaansa tekemään maailmasta parempi paikka ("Begin Again"). Arhys muuttaa mielensä ja yrittää pysäyttää Daryuksen, mutta Daryus tappaa hänet ("The Path That Divides"), huomaamatta, että Xander näki kaiken. Xanderin juostessa isänsä ruumiin luo Daryus huomaa huppuisen hahmon ja pistää tätä veitsellä olettaen, että se on Gabriel. Mutta hahmo olikin hänen sisarensa Faythe ("The Walking Shadow"). Gabriel saapuu paikalle ja nähdessään rakkaansa kuolemaisillaan hän päästää ilmoille niin kovan kirkaisun, jonka seurauksena Daryus kuuroutuu ja Nafaryus ja Arabellekin kuulevat sen ("My Last Farewell").


title: The Astonishing

text: Nafaryuksen huomatessaan tyttärensä kuolleena hän murtuu ja anelee Gabrieliä käyttämään lahjaansa herättämään hänet henkiin ("Losing Faythe"), mutta Gabriel ei kykene enää kykene laulamaan ("Whispers in the Wind"). Mutta Imperiumin kansalaisia alkaa saapua amfiteatteriin ja he alkavat laulamaan, palauttaen Gabrielin toivon, ja hänen onnistuu herättää Faythe takaisin henkiin ("Hymn of the Thousand Voices"). Nafaryus muuttaa tapansa ja käskee sammuttamaan NOMACit. Gabriel ja Faythe päättävät kasvattaa Xanderin yhdessä. ("Our New World"). Näin rauha on palautettu maailmaan, Daryukselle annetaan anteeksi ja Nafaryus aikoo muuttaa hallintonsa sellaiseksi, jossa musiikkia arvostetaan ("Astonishing").


title: The Astonishing

text: Tarinan inspiraatioina on toiminut mm. Tähtien Sota ja HBO:n televisiosarja "Game of Thrones".


title: Gooden projektio

text: Gooden projektio eli homolosiiniprojektio on maailmankarttoihin tarkoitettu pseudosylindraalinen, oikeapintainen karttaprojektio. Tavallisesti sen mukaisissa kartoissa maapallo esitetään lohkottuna. Oikeapintaisuutensa vuoksi se soveltuu teemakarttoihin, jotka kuvaavat eri asioiden ja ilmiöiden maantieteellistä levinneisyyttä.


title: Gooden projektio

text: Projektion kehitti vuonna 1923 John Paul Goode vaihtoehdoksi Mercatorin projektiolle. Gooden projektiossa eri alueiden pinta-alat näkyvät oikeassa suhteessa. Goode esitti projektionsa mukaisesta kartasta eri muunnelmia, joissa se oli lohkottu eri kohdissa, voidakseen korostaa toisaalta mannermassoja, toisaalta valtameriä. Joissakin muunnelmissa on mukana laajennuksia, niin että jotkin alueet näkyvät samaan aikaan kahdessa eri lohkossa, jotta Grönlanti ja Venäjän itäisin osa saadaan näkymään kartassa yhtenäisinä. Homomolosiiniprojektioon Goode päätyi kokeiltuaan vuodesta 1916 lähtien Mollweiden projektion eri tavoin lohkottuja muunnelmia.


title: Gooden projektio

text: Gooden projektio on yhdistelmä sinusoidaalisesta projektiosta ja Mollweiden projektiosta. Päiväntasaajan molemmin puolin vyöhyke leveyspiireille 41°44′11.8″ pohjoista ja eteläistä leveyttä saakka kuvataan kartassa sinusoidiprojektion, näiden ulkopuolelle jäävä osa Mollweiden projektion mukaisesti. Nämä rajana olevat leveyspiirit on valittu niin, että niiden kohdalla länsi-itä-suuntainen mittakaava on kummassakin projektiossa sama. Seurauksena kuitenkin on, että pituuspiirit tekevät näiden leveyspiirien kohdalla pienen mutkan. Projektion oikeapintaisuus seuraa siitä, että sekä sinusoidi- että Mollweiden projektio ovat oikeapintaisia.


title: Gooden projektio

text: Koska Mollweiden projektiota sanotaan joskus myös "homolografiseksi projektioksi", Goode muodosti laatimalleen projektiolle nimen "homolosiini" () yhdistämällä osan sanoista "homolografinen" ja "sinusoidi". Koska projektion mukainen kartta muistuttaa käsin kuoritun appelsiinin tasopinnalle levitettyä kuorta, sitä sanotaan joskus myös "appelsiininkuorikartaksi". Projektiota on käytetty monissa koulukartastoissa Tavallisimmin karta on lohkottu niin, että kartan kumpikin reuna on Tyynellämerellä, eri lohkojen rajat pohjoisella pallonpuoliskolla Atlantilla, eteläisellä pallonpuoliskolla Atlantilla ja Intian valtamerellä.


title: Alexander Massialas

text: Alexander Massialas (s. 20. huhtikuuta 1994 San Francisco, Yhdysvallat) on yhdysvaltalainen miekkailija, joka miekkailee floretilla. Hän saavutti Rion olympialaisissa 2016 hopeaa miesten floretissa. Tämä oli ensimmäinen yhdysvaltalaisen miehen saama miekkailun henkilökohtainen olympiamitali vuoden 1984 jälkeen. Rion olympialaisten joukkuekilpailussa hän saavutti pronssia. Hän on ykkönen sekä maailmanrankingissa että Yhdysvaltain rankingissa.


title: Alexander Massialas

text: Massialas edusti Yhdysvaltoja myös Lontoon olympialaisissa vuonna 2012. Hän oli tuolloin Yhdysvaltain nuorin miespuolinen olympiaedustaja kaikki lajit huomioiden.


title: Alexander Massialas

text: Alexander Massialas opiskelee Stanfordin yliopistossa. Hän harrastaa koripalloa, jalkapalloa ja musiikkia. Hänen isänsä Greg Massialas on myös edustanut Yhdysvaltoja olympialaisissa miekkailussa.


title: Manazuru (1900)

text: Manazuru oli keisarillisen Japanin laivaston 1900 valmistunut Hayabusa-luokan torpedovene.


title: Manazuru (1900)

text: Alus tilattiin Ranskasta Chantiers et Ateliers Augustin Normandilta, jonka kotipaikkana oli Le Havre, osana vuoden 1896 hankintoja. Alus laskettiin vesille 1900 ja se valmistui 7. marraskuuta.


title: Manazuru (1900)

text: Alus poistettiin alusluettelosta 1. huhtikuuta 1919.


title: Chidori (1901)

text: Chidori oli keisarillisen Japanin laivaston 1901 valmistunut Hayabusa-luokan torpedovene.


title: Chidori (1901)

text: Alus tilattiin Ranskasta Chantiers et Ateliers Augustin Normandilta, jonka kotipaikkana oli Le Havre, osana vuoden 1896 hankintoja. Alus laskettiin vesille 1901 ja se valmistui 4. huhtikuuta.


title: Chidori (1901)


title: Kari (1903)

text: Kari oli keisarillisen Japanin laivaston 1903 valmistunut Hayabusa-luokan torpedovene.


title: Kari (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille 14. maaliskuuta 1903 ja se valmistui 25. heinäkuuta.


title: Kari (1903)

text: Alus poistettiin alusluettelosta 1. huhtikuuta 1922.


title: Aotaka (1903)

text: Aotaka oli keisarillisen Japanin laivaston 1903 valmistunut Hayabusa-luokan torpedovene.


title: Aotaka (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille helmikuussa 1903 ja se valmistui 1. elokuuta.


title: Aotaka (1903)


title: Hato (1903)

text: Hato oli keisarillisen Japanin laivaston 1903 valmistunut Hayabusa-luokan torpedovene.


title: Hato (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille heinäkuussa 1903 ja se valmistui 22. lokakuuta.


title: Hato (1903)


title: Tsubame (1903)

text: Tsubame oli keisarillisen Japanin laivaston 1903 valmistunut Hayabusa-luokan torpedovene.


title: Tsubame (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille elokuussa 1903 ja se valmistui 24. marraskuuta.


title: Tsubame (1903)


title: Hibari (1903)

text: Hibari oli keisarillisen Japanin laivaston 1904 valmistunut Hayabusa-luokan torpedovene.


title: Hibari (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille lokakuussa 1903 ja se valmistui 10. tammikuuta 1904.


title: Hibari (1903)

text: Alus poistettiin alusluettelosta 1. huhtikuuta 1923.


title: Antti Kaasalainen

text: Anders (Antti) Kaasalainen (3. lokakuuta 1875 Pyhäjärvi Vpl – 27. huhtikuuta 1935 Helsinki) oli suomalainen filosofian tohtori, lyseon lehtori, päätoimittaja, valtiopäivämies ja nuorsuomalaisten kansanedustaja.


title: Antti Kaasalainen

text: Kaasalaisen vanhemmat olivat maanviljelijä Johan Kaasalainen ja Maria Kähönen. Hän pääsi ylioppilaaksi 1895 Viipurin lyseosta ja valmistui Helsingin yliopistosta filosofian kandidaatiksi 1899, maisteriksi 1900 sekä filosofian lisensiaatiksi ja tohtoriksi 1907. Kaasalainen teki opiskeluaikanaan kansatieteellisiä ja kielitieteellisiä tutkimusmatkoja Karjalaan vuosina 1896–1898. Hän toimi lisäksi Helsingin yliopiston ylioppilaskunnan puheenjohtajana.


title: Antti Kaasalainen

text: Kaasalainen oli Porin lyseon historian ja suomen kielen lehtorina 1911–1928. Hän toimi sanomalehtimiehenä ja oli Suomalainen Kansa -lehden vastaavana toimittajana 1907-1909 ja Virallisen Lehden päätoimittajana 1930–1933. Hän oli myös tilanomistaja ja omisti hovitilan Kaukolassa.


title: Antti Kaasalainen

text: Kaasalainen osallistui säätyvaltiopäiville talonpoikaissäädyn edustajana 1904–1906 ja oli kansanedustajana 1909–1911 edustaen Viipurin läänin itäistä vaalipiiriä.


title: Antti Kaasalainen

text: Antti Kaasalainen oli naimisissa vuodesta 1911 Beda Wilhelmina Liljegrenin kanssa.


title: Kiji (1903)

text: Kiji oli keisarillisen Japanin laivaston 1904 valmistunut Hayabusa-luokan torpedovene.


title: Kiji (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille marraskuussa 1903 ja se valmistui 23. tammikuuta 1904.


title: Kiji (1903)

text: Alus upposi 31. maaliskuuta 1904 osuttuaan miinaan Port Arthurin edustalla.


title: Kiji (1905)

text: Kiji oli keisarillisen Japanin laivaston 1905 valmistunut Hayabusa-luokan torpedovene.


title: Kiji (1905)

text: Alus tilattiin Kuren laivastontelakalta korvaamaan vuonna 1904 uponnut saman niminen alus. Alus valmistui 9. toukokuuta 1905.


title: Kiji (1905)

text: Alus poistettiin alusluettelosta 15. joulukuuta 1923.


title: Sagi (1903)

text: Sagi oli keisarillisen Japanin laivaston 1904 valmistunut Hayabusa-luokan torpedovene.


title: Sagi (1903)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille joulukuussa 1903 ja se valmistui 22. maaliskuuta 1904.


title: Sagi (1903)


title: Pleurosaurus

text: Pleurosaurus on sukupuuttoon kuollut alkuliskojen suku, ja nykyisen tuataran sukulainen. "Pleurosauruksen" fossiileja on löydetty Saksasta ja Ranskasta, ja ne on ajoitettu myöhäisjurakaudelle. Sukuun kuului kaksi lajia, "P. goldfussi" ja "P. ginsburgi".


title: Pleurosaurus

text: "Pleurosaurus" oli yksi harvoista vedessä eläneistä alkuliskoista. Se oli lähemmäs 1,5 metriä pitkä josta kolmasosa oli häntää. "Pleurosauruksella" oli virtaviivainen käärmemäinen pitkänomainen ruumis, verraten lyhyet jalat ja vahva häntä. Se pystyi uimaan nopeasti kiemurtelemalla käärmemäisesti. Etujalat olivat takajalkoja lyhyemmät eivätkä lyhyet jalat auttaneet uimista. Kuono oli edestä kapeampi ja sieraimet sijaitsivat kaukana takana päässä, lähellä silmiä.


title: Uzura (1904)

text: Uzura oli keisarillisen Japanin laivaston 1904 valmistunut Hayabusa-luokan torpedovene.


title: Uzura (1904)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille helmikuussa 1904 ja se valmistui 22. huhtikuuta.


title: Uzura (1904)

text: Alus poistettiin alusluettelosta 1. huhtikuuta 1923.


title: Kamome (1904)

text: Kamome oli keisarillisen Japanin laivaston 1904 valmistunut Hayabusa-luokan torpedovene.


title: Kamome (1904)

text: Alus tilattiin Kuren laivastontelakalta osana vuoden 1897 hankintoja. Alus laskettiin vesille huhtikuussa 1904 ja se valmistui 4. kesäkuuta.


title: Kamome (1904)


title: Hashitaka (1903)

text: Hashitaka oli keisarillisen Japanin laivaston 1904 valmistunut Hayabusa-luokan torpedovene.


title: Hashitaka (1903)

text: Alus tilattiin Kawasakin Koben telakalta osana vuoden 1897 hankintoja. Alus laskettiin vesille joulukuussa 1903 ja se valmistui 27. helmikuuta 1904.


title: Hashitaka (1903)


title: Ōtori (1904)

text: Ōtori oli keisarillisen Japanin laivaston 1904 valmistunut Hayabusa-luokan torpedovene.


title: Ōtori (1904)

text: Alus tilattiin Kawasakin Koben telakalta osana vuoden 1897 hankintoja. Alus laskettiin vesille huhtikuussa 1904 ja se valmistui 4. kesäkuuta.


title: Ōtori (1904)


title: Miekkailu kesäolympialaisissa 2016 – naisten floretti

text: Naisten floretin yksilökilpailu kesäolympialaisissa 2016 käytiin 10. elokuuta Carioca Arena 3:ssa. Turnaukseen osallistui 35 miekkailijaa. Turnauksen voitti venäläinen Inna Deriglazova, joka voitti loppuottelussa italialaisen Elisa Di Franciscan. Pronssia saavutti tunisialainen Inès Boubakri.


title: Gauthier Grumier

text: Gauthier Grumier (s. 29. toukokuuta 1984) on ranskalainen miekkailija, jonka aseena on kalpa. Hän voitti kultaa Rion olympialaisten 2016 joukkuekilpailussa sekä saavutti pronssia yksilökilpailussa. Grumier miekkailee vasemmalla kädellä.


title: Gauthier Grumier

text: Grumier on voittanut kalvan joukkuekilpailun maailmanmestaruuden viisi kertaa. Hän voitti Euroopan mestaruuden sekä henkilökohtaisessa että joukkuekilpailussa 2015. Joukkuekilpailussa hän on voittanut Euroopan mestaruuden myös vuosina 2003, 2011 ja 2016. Kaudella 2015–2016 hän on voittanut yhden GP-kilpailun ja kaksi maailmancupin osakilpailua. Lisäksi hän on ollut kerran maailmancupissa kolmantena. Joukkuemaailmancupista hänellä on kaudelta 2015–2016 yksi voitto ja kolme kakkossijaa.


title: Johannes Inborr

text: Johan (Johannes) Inborr (9. helmikuuta 1867 Pietarsaaren maalaiskunta – 6. heinäkuuta 1939 Pietarsaaren maalaiskunta) oli suomalainen maanviljelijä, kunnallisneuvos ja Ruotsalaisen kansanpuolueen kansanedustaja.


title: Johannes Inborr

text: Inborrin vanhemmat olivat maanviljelijä Anders Niss ja Anna Pellis. Hän kävi pienten lasten koulun ja toimi maanviljelijänä Pietarsaaren maalaiskunnassa 1894–1939. Hän toimi myös lautamiehenä 1905–1913. Inborr oli siirtolaisena Yhdysvalloissa 1890–1893 sekä 1911.


title: Johannes Inborr

text: Inborr oli kansanedustajana 1909–1919 sekä 1922–1933 edustaen Vaasan läänin pohjoista vaalipiiriä. Hän toimi Ruotsalaisen kansanpuolueen eduskuntaryhmän varapuheenjohtajana. Inborr kuului Suomen ruotsalaisten maalaiskuntien liiton hallitukseen ja oli Pietarsaaren kuntakokouksen ja kunnanvaltuuston puheenjohtajana. Hän sai kunnallisneuvoksen arvonimen 1924.


title: Johannes Inborr

text: Johannes Inborr oli naimisissa vuodesta 1885 Johanna Keckon kanssa.


title: Star Trek: Discovery

text: Star Trek: Discovery on yhdysvaltalainen scifisarja, jonka ovat luoneet Bryan Fuller ja Alex Kurtzman. Sarjan esittäminen alkoi yhdysvalloissa CBS:n omistamassa "All Access" palvelussa 24. syyskuuta 2017. Suomessa sarjaa näytetään Netflixissä.


title: Star Trek: Discovery

text: Sarjan tapahtumat sijoittuvat noin kymmenen vuotta ennen alkuperäisen "Star Trekin" tapahtumia alkuperäisessä aikajanassa. Klingonien johtaja T'Kuvma yrittää yhdistää kaikki 24 eri perhettä yhteen ja pakottaa sodan Klingonien ja Yhdistyneiden planeettojen liiton välillä.


title: Star Trek: Discovery

text: Ennen toisen kauden alkua ilmestyi neljä lyhyttä jaksoa kuukauden välein. Jaksot ilmestyivät myös Netflix:iin ennen toista kautta.


title: Star Trek: Discovery

text: CBS ilmoitti marraskuussa 2015 aloittavansa uuden Star Trek -sarjan tekemisen. "Discovery" on ensimmäinen Star Trek -sarja vuonna 2005 loppuneen "" jälkeen. Showtime, Netflix ja Amazon Video olivat halukkaita ostamaan sarjan esitysoikeudet CBS:ltä, mutta he pitivät sarjan itsellään ajatellen sen olevan hyvä vetonaula uudelle "All Access" -palvelulle.


title: Star Trek: Discovery

text: Lokakuussa 2017 CBS All Access vahvisti tilanneensa toisen tuotantokauden. Toisen kauden esittäminen alkaa vuoden 2019 aikana.


title: Star Trek: Discovery

text: "Discoveryn" kuvaukset aloitettiin tammikuussa 2017 Kanadan Torontossa sijaitsevassa studiossa. Kuvausvaiheessa sarjan työnimenä oli ""Green Harvest"".


title: Star Trek: Discovery

text: Vastaavana tuottajana toimiva Aaron Harberts myönsi sarjan visuaalisten tehosteiden saaneen vaikutteita uusimmista "Star Trek" elokuvista.


title: Star Trek: Discovery

text: Rotten Tomatoes antoi sarjalle arvosanaksi 81% ja Metacritic 74/100 pistettä. Sarja on saanut pääosin hyviä arvosteluja.


title: Matts Björk

text: Matts Viktor (M. V.) Björk (13. maaliskuuta 1867 Kokkolan maalaiskunta – 4. syyskuuta 1936 Seinäjoki) oli suomalainen kihlakunnantuomari ja Ruotsalaisen kansanpuolueen kansanedustaja.


title: Matts Björk

text: Björkin vanhemmat olivat talollinen Anders Björkbacka ja Lovisa Kulla. Hän pääsi ylioppilaaksi 1888 ja suoritti Helsingin yliopistossa yleisen oikeustutkinnon 1893. Björk sai varatuomarin arvon 1896.


title: Matts Björk

text: Björk hoiti tuomarin tehtäviä vuosina 1893–1901. Hän oli ylimääräisenä virkailijana Vaasan ja Viipurin hovioikeudessa 1901–1902 ja toimi Viipurin kaupunginvoutina 1902–1907, Viipurin raastuvanoikeuden nuorempana oikeusneuvosmiehenä 1907–1914 sekä Viipurin hovioikeuden apujäsenenä 1910–1911. Tämän jälkeen hän oli Lapinmaan tuomiokunnan tuomarina 1914–1917, Viipurin hovioikeuden hovioikeudenneuvoksena 1917–1920, asianajajana Helsingissä 1920–1923 ja Alavuden tuomiokunnan tuomarina 1923–1936.


title: Matts Björk

text: Björk oli kansanedustajana 1910–1914, 1917–1919, 1924–1927 sekä 1930–1933 edustaen Vaasan läänin pohjoista vaalipiiriä. Hän toimi eduskunnan lakivaliokunnan puheenjohtajana 1918–1919 ja 1924–1926. Björk kuului Kokkolan ja Viipurin kaupunginvaltuustoihin.


title: Matts Björk

text: Björk oli naimisissa vuodesta 1902 Dina Josefina Schoultsin kanssa. Lääkäri, psykoanalyytikko Stig Erik Mathias Björk (s. 1910) oli heidän poikansa.


title: Penny Oleksiak

text: Penelope ”Penny” Oleksiak (s. 13. kesäkuuta 2000 Toronto, Ontario) on kanadalainen uinnin olympiavoittaja. 186 senttimetriä pitkä ja 68 kilogrammaa painava Oleksiak edustaa Toronto Swim Clubia.


title: Penny Oleksiak

text: Oleksiak saavutti olympiakultaa 100 metrin vapaauinnista vuoden 2016 kesäolympialaisista Rio de Janeirosta. Näin ollen hänestä tuli historian ensimmäinen 2000-luvulla syntynyt yksilölajin olympiavoittaja. Oleksiak jakoi kullan yhdessä Simone Manuelin kanssa uudella olympiaennätyksellä 52,70. Rio de Janeirosta Oleksiak saavutti myös hopeaa 100 metrin perhosuinnista sekä kaksi viestipronssia. Saman vuoden Windsorin lyhyen radan MM-kilpailuista hän sai kaksi viestikultaa sekä hopea- ja pronssimitalin. Budapestin MM-kilpailuissa 2017 hän saavutti kaksi viestipronssia ja Gold Coastin Kansainyhteisön kisoissa 2018 kaksi viestihopeaa. Nuorten MM-kilpailuista hänellä on kaksi kultaa, neljä hopeaa ja yksi pronssi.


title: Penny Oleksiak

text: Oleksiakin veli Jamie Oleksiak pelaa jääkiekkoa NHL:n Dallas Starsissa.


title: Vatemo Ravouvou

text: Vatemo Ravouvou (s. 31. heinäkuuta 1990) on fidžiläinen rugby union -pelaaja. 171 senttimetriä pitkä ja 81 kilogrammaa painava Ravouvou kuuluu Fidžin rugby-7-maajoukkueeseen. Pelipaikaltaan Ravouvou on puolustaja.


title: Vatemo Ravouvou

text: Ravouvou saavutti Fidžin rugby-7-maajoukkueen kanssa olympiakultaa vuoden 2016 kesäolympialaisista Rio de Janeirosta. Mitali oli Fidžin historian ensimmäinen olympiamitali.


title: Giampiero Pinzi

text: Giampiero Pinzi (s. 11. maaliskuuta 1981 Rooma, Italia) on italialainen jalkapalloilija. Pelipaikaltaan hän on keskikenttäpelaaja. Pinzi edustaa Serie B:ssä pelaavaa Bresciaa. Hän pelasi Serie A:ssa 389 ottelua 16:n peräkkäisen kauden aikana vuosina 2000–2016.


title: Giampiero Pinzi

text: Pinzi on Lazion kasvatti. Hän pelasi ainoan virallisen ottelunsa seuran edustusjoukkueessa 2. marraskuuta 1999, kun Lazio voitti Dynamo Kiovan Mestarien liigan lohkovaiheen vierasottelussa 1–0. Kesällä 2000 Pinzi siirtyi Udineseen, jossa hän pelasi ensimmäisen Serie A:n ottelunsa 12. marraskuuta 2000 Udinesen hävitessä vieraissa Parmalle 0–2. Yhteensä Pinzi pelasi kaudella 2000–2001 kymmenen pääsarjaottelua. Seuraavien seitsemän kauden ajan Pinzi lukeutui joukkueen runkopelaajiin pelaten niiden aikana yhteensä 172 pääsarjaottelua. Kaudet ja Pinzi pelasi lainalla Chievossa, jossa hän oli tärkeä osa joukkuetta pelaten 66 pääsarjaottelua, joista 62 aloituskokoonpanossa.


title: Giampiero Pinzi

text: Pinzi palasi lainalta Udineseen kesällä 2010. Hän pelasi kausina ja yhteensä 62 pääsarjaottelua. Tämän jälkeen Pinzin vastuu väheni, ja kausina , ja 2014–2015 hän pelasi yhteensä 61 pääsarjaottelua. Elokuussa 2015 Pinzi palasi Chievoon, tällä kertaa pysyvällä siirrolla. Hän edusti seuraa 18:ssa Serie A -ottelussa . Elokuussa 2016, 16:n peräkkäisen Serie A -kauden jälkeen, Pinzi siirtyi sarjaporrasta alemmas Serie B -seura Bresciaan.


title: Giampiero Pinzi

text: Pinzi edusti Italiaa yhteensä 42:ssa ikäkausijoukkueiden maaottelussa ja yhdessä A-maaottelussa. Hänen ainoa A-maajoukkueen ottelunsa oli 30. maaliskuuta 2005 Islantia vastaan pelattu ystävyysottelu, joka päättyi maalittomaan tasapeliin.


title: Giampiero Pinzi

text: Pinzi oli mukana alle 21-vuotiaiden EM-kilpailuissa Saksassa 2004, jossa Italia voitti Euroopan-mestaruuden. Pinzi pelasi turnauksessa neljässä Italian viidestä ottelusta, muttei päässyt kentälle Serbia ja Montenegroa vastaan pelatussa loppuottelussa. 3–1-voittoon päättyneessä välierässä Portugalia vastaan Pinzi teki 2–0-maalin.


title: Giampiero Pinzi

text: Kesällä 2004 Pinzi kuului Italian joukkueeseen myös Ateenan olympialaisissa, jossa Italia saavutti pronssia. Hän pelasi kaikissa Italian kuudessa ottelussa ja teki maalin alkulohko-ottelussa Ghanaa vastaan.


title: Giampiero Pinzi

text: Italian maajoukkue


title: Vilho Cornér

text: Samuli Vilho Cornér (17. helmikuuta 1868 Pielisjärvi – 22. huhtikuuta 1946 Heinola) oli suomalainen pormestari ja Suomalaisen puolueen kansanedustaja.


title: Vilho Cornér

text: Cornérin vanhemmat olivat maakauppias Nikolai Cornér ja Helena Tolvanen. Hän pääsi ylioppilaaksi Kuopion lyseosta 1887 ja suoritti Helsingin yliopistossa kameraalitutkinnon 1889 sekä yleisen oikeustutkinnon 1892. Cornér sai varatuomarin arvon 1899.


title: Vilho Cornér

text: Cornér oli ylimääräisenä kopistina Suomen senaatin talousosastolla 1889–1892, Kansallis-osake-Pankin virkailijana 1893–1894 ja pankin Heinolan konttorin johtajana 1894–1921. Hän toimi Heinolan kaupunginkamreerina 1895–1917, Heinolan kaupunginvaltuuston sihteerinä 1911–1935 sekä Heinolan pormestarina 1920–1938. Hän sai kunnallisneuvoksen arvonimen 1913.


title: Vilho Cornér

text: Cornér oli kansanedustajana 1914–1917 edustaen Mikkelin läänin vaalipiiriä. Hän toimi eduskunnan talousvaliokunnan puheenjohtajana 1914.


title: Vilho Cornér

text: Vilho Cornér oli naimisissa vuodesta 1893–1931 Olga Margareta Theolinda Kempen (k. 1931) kanssa ja vuodesta 1932 Maria Charlotta Silanderin kanssa.


title: L’Essor

text: L’Essor (”Nousu, kehitys”) on Malin pääkaupungissa Bamakossa ilmestyvä ranskankielinen päivälehti.


title: L’Essor

text: Vuonna 1949 perustettu "L’Essor" oli itsenäisyysmielisen Union soudanaise – Rassemblement démocratique africain -puolueen äänenkannattaja. Malin itsenäistyttyä se toimi Modibo Keitan yksipuoluejärjestelmän ja myöhemmin Moussa Traorén sotilasjuntan ja Union démocratique du peuple malien -puolueen virallisena äänitorvena. Lehdellä oli tuolloin suuri levikki, mutta sen uutissisältö oli heikko.


title: L’Essor

text: Lehdistönvapauden taanneen vuoden 1992 perustuslain jälkeen "L’Essor" sai useita kilpailijoita. Virallisesta asemastaan huolimatta se pyrki tiettyyn itsenäisyyteen uutisoinnissaan. Nykyään lehteä julkaisee valtiollinen tietotoimisto Agence Malienne de Presse et de Publicité (AMAP). Sen levikki on 8 000–10 000 kappaletta. Päivälehden rinnalla julkaistaan viikkopainosta, erikoisnumeroita ja erilaisia liitteitä.


title: Marco Innocenti

text: Marco Innocenti (s. 16. elokuuta 1978 Prato) on italialainen haulikkoammunnan olympiamitalisti. 179 senttimetriä pitkä ja 90 kilogrammaa painava Innocenti edustaa Montecatini-seuraa ja hänen valmentajanaan toimii Mirco Cenci. Innocenti kilpailee kaksoistrapissa.


title: Marco Innocenti

text: Innocenti saavutti olympiahopeaa kaksoistrapista vuoden 2016 kesäolympialaisista Rio de Janeirosta häviten finaalissa Itsenäisiä olympiaurheilijoita edustaneelle kuwaitilaiselle Fehaid Aldeehanille. Innocenti on kilpaillut myös vuosien 2000 ja 2004 kesäolympialaisissa. EM-kilpailuista hänellä on kolme hopeaa ja yksi pronssi.


title: Marco Innocenti

text: Nuorten tasolla Innocenti on saavuttanut kaksi MM-kultaa, kaksi EM-kultaa ja yhden -pronssin.


title: Länsi-Intian federaatio olympialaisissa

text: Länsi-Intian federaatio ehti lyhyen olemassaolonsa aikana osallistua olympialaisiin kerran, Rooman kesäolympialaisiin 1960, joissa sitä edusti 13 urheilijaa viidessä urheilumuodossa. Se voitti kaksi pronssia, jotka molemmat tulivat pikajuoksusta.


title: Esko Oranen

text: Eskil (Esko) Oranen (25. heinäkuuta 1868 Pyhäjärvi – 27. maaliskuuta 1951 Riihimäki) oli suomalainen aliupseeri, maanviljelijä, talonomistaja ja Maalaisliiton kansanedustaja.


title: Esko Oranen

text: Orasen vanhemmat olivat lampuoti Henrik Oranen ja Maria Kaasalainen. Hän oli puolustusvoimein palveluksessa aliupseerina yleten vääpeliksi ja toimi vuoteen 1928 saakka maanviljelijänä Viipurin läänin Pyhäjärvellä. Hän oli myös Pyhäjärven paloapuyhdistyksen toimitusjohtajana ja Kiimajärven laskuhankkeen päätoimitsija vuosina 1924–1931. Tämän jälkeen Oranen oli talonomistajana Viipurissa ja Antreassa 1928–1939 sekä 1941–1944.


title: Esko Oranen

text: Oranen oli kansanedustajana 1910–1914 edustaen Viipurin läänin itäistä vaalipiiriä. Hän toimi myös Viipurin läänin Pyhäjärven kunnanvaltuuston puheenjohtajana.


title: Esko Oranen

text: Esko Oranen oli naimisissa vuodesta 1892–1926 Liisa Kinnarin kanssa.


title: Martin Bakoš

text: Martin Bakoš (s. 18. huhtikuuta 1990 Spišská Nová Ves, Tšekkoslovakia) on slovakialainen jääkiekkoilija, joka pelaa Tšekin Extraligan HC Liberecissä. Hän on pelipaikaltaan oikea laitahyökkääjä, mutta osaa pelata myös keskellä. Bakoš laukoo oikealta.